description: Kui hästi on Eesti täitnud ÜRO naiste diskrimineerimise kõigi vormide likvideerimise konventsiooni, hinnati eile Genfis toimunud aruande kaitsmisel. Positiivsete arengutena saab välja tuua naiste suurema tööhõive, võrdse kohtlemise seaduse vastuvõtmise ning soolise võrdõiguslikkuse nõukogu loomise. Samas vajavad jätkuvalt tähelepanu palgalõhe, soolised stereotüübid ning eraldatus.

title: Eesti andis ÜROs aru: kuidas meil naiste diskrimineerimisega läheb?

maintext:
«Arutelu ÜRO-s on keskendunud erinevatele naiste olukorda puutuvatele probleemidele ja tegevustele nende lahendamiseks,» ütles sotsiaalala asekantsler Rait Kuuse. «Eesti on teinud mitmeid samme võrdsema ühiskonna suunal. Samas on meil mitmeid küsimusi, millele tuleb jätkuvalt otsida paremaid lahendusi – üks neist on kõik palgalõhega seonduv.»
Eesti kaitses eile Genfis aruannet naiste diskrimineerimise kõigi vormide likvideerimise konventsiooni täitmise teemal. Pärast konventsiooniga liitumist 1992. aastal on Eestis vastu võetud võrdse kohtlemise seadus ja tööd on alustanud soolise võrdõiguslikkuse nõukogu, mis annab nõu Vabariigi Valitsusele. Samuti on viidud läbi teavituskampaaniaid, koolitusi ning korraldatud tüdrukute ja poiste karjääripäevi ning võrdse palga päeva kirjanduskonkurss.
Teisalt on Eestis jätkuvalt probleemiks sooline palgalõhe, stereotüübid ja sooline eraldatus. «Tööandjate teadlikkus soolise võrdõiguslikkuse seadusest tulenevatest ülesannetest vajab veel suurendamist. Samuti tuleb pöörata tähelepanu sooliste stereotüüpide vähendamisele hariduses – selleks on vaja, et poistel ja tüdrukutel oleksid hariduses samad võimalused ning neid ei takistaks soolised stereotüübid,» rääkis Kuuse. «Ka õpetajate koolitamise jätkumine ning sooaspektide lõimimine õppematerjalidesse ja õppekavadesse on jätkuvalt päevakorras.»
Naiste tööhõive on aastate jooksul suurenenud. Statistikaameti andmetel oli 2015. aastal vähemalt ühe alla kolmeaastase lapsega 20-49-aastaste naiste tööhõive määr 31,2 protsenti. 2007. aastal oli see veel 26,6 protsenti. Praeguseks on vähenenud ka erinevus väikelastega meeste ja naiste tööhõive määrades.
Valitsus on kehtestanud naistevastase vägivalla ennetamise strateegia aastateks 2015–2020, mis loob vägivalla teemadega tegelemisse selguse ning määrab ära iga riigiasutuse rolli ja vastutuse. Lisaks on nüüd naiste tugikeskuse teenus kirjeldatud ära ka ohvriabiseaduses. 2017. aastast on teenus riiklikult reguleeritud ja sisaldab nii turvalist majutust kui ka erinevaid nõustamisi. Naiste tugikeskuse teenust korraldab edaspidi sotsiaalkindlustusamet ning teenusele esitatavad nõuded kirjeldatakse selgelt ära seaduses.
Eesti liitus ÜRO naiste diskrimineerimise kõigi vormide likvideerimise konventsiooniga 1992. aastal.


description: Hea café latte ja cappuccino aluseks on õigesti vahustatud piim. Poodides on saadaval terve hulk erineva päritolu, koostise ja maitsega piimasid, kuid mitte kõik neist ei vahustu ühtemoodi. Seepärast tasub maitsva kohvijoogi valmistamisel erinevate piimadega katsetada, et luua enda jaoks sobivaima konsistentsi ja maitsega piimavaht.

title: Kodused kohvimeistrid: millisest piimast saab parima vahu?

maintext:
Vahendeid, millega kohvitassile kohevat piimavahtu valmistada on mitmeid – patareidel töötav minivispel, pliidile asetatav või elektriline piimavahustaja ning espressomasinasse integreeritud vahustaja. Eesti ühe tuntuima kohvimeistri ja barista Helger Aava sõnul on piima võimalik vahustada kõikide eelpool mainitud vahenditega, kuna suurimat rolli piima vahustamisel mängib nii piim ise kui ka barista oskused, kes seda teeb. «Vahustamisel surutakse piima sisse õhumullid, mis ühenduvad piimavalguga ja moodustavad seeläbi koheva vahu. Teisisõnu, kuni piimas on valku, vahustuvad kõik piimad – nii täispiim, tavaline piim, rasvatu piim, laktoosivaba piim kui ka erinevad veganpiimad,» selgitab Aava.
Oluline on siinkohal meeles pidada, et piima ei tohi üle kuumutada ehk maksimaalne vahustamistemperatuur peab olema 65-68 kraadi. «Käsitsi vahustamise puhul tasub silmas pidada, et vahustamine peab toimuma piima ülemises kihis ehk vahustajat ei tohi suruda kannu põhja – vahustit anuma allosas hoides toimub vaid piima kuumutamine ning piim vahtu ei lähe,» õpetab kohvimeister.
Täisautomaatsete espressomasinate puhul arvatakse tihti, et erinevates masinates võib piimakohvide valmistamiseks kasutada vaid tavalist piima. «Tänapäevastes espressomasinates võib kasutada ükskõik millist endale sobivat piima – nt lehma-, kitse-, soja- või mandlipiima. Oluline on vaid vahustussüsteeme regulaarselt puhastada, et järgmise kohvi valmistamisel ning teistsuguse piima kasutamisel oleks eelnevalt kasutatud piima jäägid eemaldatud,» selgitab Saeco espressomasinate esindaja Karmo Sahtel. Selleks on kõikidel masinatel piimafunktsiooni kiirpuhastus, mida tuleb sooritada peale iga piimakohvi valmistamist, samuti tuleb aeg-ajalt kasutada spetsiaalset piimarasvade eemaldajat tagamaks masina töökindluse. Sahtel toob välja, et kuna inimesed üle maailma armastavad peamiselt piimakohvisid, panevad espressomasinate tootjad suurt rõhku just vahustussüsteemide arendamisele.
Rasvaprotsent ja pastöriseerimisprotsess määravad vahu konsistentsi
Piimavahu konsistents ehk kas piim on sama kohev ning maitsev kui kohvikus sõltub piimas sisalduvast rasvaprotsendist ning pastöriseerimisprotsessist. «Kuigi piima rasvaprotsent on vahustamise juures oluline, siis on sellest veelgi tähtsam, kas piim on pastöriseeritud või mitte. Näiteks läheb toorpiim küll vahtu, kuid tekkinud vaht ei jää kuigi kauaks püsima,» lausub Aava ning lisab, et parim piim vahustamiseks on tavaline 2,5protsendiline pastöriseeritud lehmapiim. Sarnase konsistentsiga vahu saab ka mandlipiimast, riisipiimast ja sojapiimast, mille rasvasisaldus on nii-öelda tavapiima omast vähemalt kaks korda kõrgem, kuid tuleb arvestada, et ka kohv on sellevõrra rammusam. Eriti maitserikka piimavahu saab aga kookospiimast, milles rasvasisaldus on vähemalt 17 protsenti. Küllusliku piimavahu saab ka laktoosivabast piimast, mis on Eestis saadaval 1-3,5protsendilisena. «Laktoosivaba piim on tavaliselt kõrgkuumutatud, andes joogile veidi magusama maitse ning sobides seega ideaalselt kohvijookidesse,» toob Aava esile.
Kuigi kõrgema rasvaprotsendiga piima kasutades saab parema maitsega piimavahu, tekib seda vahustamisel koguseliselt vähem kui lahjema piima vahustamise puhul. Seega, kellele meeldivad suure vahumütsiga kohvijoogid, võiksid eelistada väiksema rasvasisaldusega piima või nii-öelda rasvatut piima. «Kokkuvõttes sõltub kõik kohvisõbra maitse-eelistustest – kellele meeldib tihke piimavaht, võiks eelistada kõrgema rasvaprotsendiga piima, kellele aga puhev, see lahja piima,» selgitab kohvimeister Aava.
Poes on eraldi müügil ka barista, cappuccino või latte piimad. Nii Eesti tuntuima kohvimeistri ja barista kui Saeco espressomasinate esindajate sõnul võivad need tunduda küll erilisemad, kuna neil on ametlik piimakohvi märge küljes, kuid tegelikkuses ei tee nad paremat vahtu kui täiesti tavaline piim. «Vahustamise juures on oluline, et piim oleks külm ja värske, kuid cappuccino või latte piimade puhul on enamasti tegemist kaua säilivate piimadega, mis ei vaja isegi külmutamist. Samuti on kõrgpastöriseeritud piimal vahustades väga spetsiifiline lõhn ning maitse,» seadis Aava nende piimade tervislikkuse ning vahustamiskõlblikkuse kahtluse alla.

fasttext_language: et


description: Sa vaatad ringi sotsiaalmeedias ning tundub, et kõik armuvad, kihluvad, abielluvad ja saavad lapsi. Ometi oled sa ikka veel vallaline ja tundub võimatuna, et sa iialgi kedagi kohtad.

title: 13 viisi, kuidas leida armastus

maintext:
Pitsid sahtlist välja: sügistalve ihaldatuimad pesutrendid
Pesu on naiste jaoks enamasti väga hinge- ja ihulähedane teema. Meile meeldib imetleda pitse, satse ja siidjaid materjale, meile meeldib end ilusas pesus peegli ees keerutada ning meile meeldib, kui me teame – mõnusate sügisrõivaste all on ihu vastas midagi eriti lähedast ja mugavat. Aeg-ajalt tasub oma pesusahtlit aga uuendada ning miks mitte võtta see praegu ette, kui poodidesse on jõudnud värsked sügistalvised kollektsioonid.


description: Depressioon, lihasvalu, tujukõikumised, akne, muutused libiidos… Kõlab tuttavalt? Just selliseid kõrvalnähtusid kurtsid mehed, kes osalesid uue hormonaalse rasestumisvastase vahendi testgrupis. Ravimi katsetamine jäigi pooleli, sest mehed lihtsalt ei pidanud kõrvalmõjudele vastu. Ometi leiti, et hormoonsüst ennetab rasedust peaaegu täielikult ja oleks suurepärane alternatiiv naiste hormonaalsetele kontraseptiividele.

title: Mehed kurdavad: me ei saa kõrvalnähtude tõttu rasestumisvastast vahendit kasutada!

maintext:
Uuring kestis neli aastat ning selles osales 320 heteorseksuaalset ja monogaamset meest. Neile süstiti segu progestiinist ja sünteetilisest testosteroonist. Süsti mõju oli 96-protsendiline – just sellisel määral ennetas see uuringus osalenud meeste partneritel rasedust.
75 protsenti uuringus osalenud meestest teatas, et on valmis seda rasestumisvastast vahendit ka pärast prooviperioodi lõppu kasutama, vahendab BuzzFeed. Sõltumatu komitee aga peatas ravimikatsetuse, kuna 20 meest olid osalemisest kõrvalnähtude tõttu loobunud. Põhjusena nimetati «turvariske». Kuus meest loobusid, kuna kirjeldasid kõrvalnähtudena tujumuutusi; kuus kurtsid akne, valu, süstide kartuse, kõrge vererõhu ja erektsioonihäirete üle; kaheksal oli rohkem kui üks sümptom.
Uurijate sõnul polnud 39 protsenti kirjeldatud sümptomitest süstidega seotud. Samuti kerkis üles veel murekohti, näiteks ei ole kindel, millal taastub fertiilsus täielikult. Pärast aastat ei olnud kaheksal mehel viljakusvõime taastunud, pärast nelja aastat oli ühel mehel jätkuvalt sama probleem. Samas sõnas komitee, et peamised murekohad olid siiski «tujukõikumine, depressioon, valu süstekohas, suurenenud libiido».
Naised on loomulikult uuringu katkestamise pärast maruvihased ning ei häbene seda sotsiaalmeedias välja näidata. Tegemist on ju kõrvalnähtudega, mida miljonid naised on pidevalt kogenud alates antibeebipillide kasutuselevõtust 1960ndatel aastatel. «Ahsoo, nii et meestele mõeldud hormonaalravim tõmmatakse turult enne sinna jõudmist maha, sest kuus protsenti mehi kogesid kõrvalnähtusid, samas 50 protsenti naisi kogevad neid tänu kontraseptiividele pidevalt,» märgib Twitteris Harriet McCabe.


description: Kõik inimesed on vähemalt kord elus teinud midagi väga veidrat armastuse nimel. Pärast seda, kui me roosad prillid eest ära võtsime, siis nägime, millise jamaga me hakkama saime. Selleks, et seda ei juhtuks, tuleks algusest peale sina ise olla ja on asju, mida lihtsalt ei tasu armastuse nimel teha.

title: Kuus asja, mida ei peaks armastuse nimel tegema


description: Sotsiaalministeerium edastas reedel valitsusele vanemapuhkuste ja –hüvitiste süsteemi analüüsi, mis puudutab näiteks vanemahüvitise kasutamist, tööaja planeerimist lapsehoolduspuhkuse ajal, aga ka hüvitiste jagamist vanemate vahel.

title: Riik soovib muuta vanemapuhkuste süsteemi paindlikumaks

maintext:
«Eesti vanemapuhkuste ja –hüvitiste süsteem on helde, kuid hoolduskoormus on endiselt peaasjalikult emade peal,» selgitab sotsiaalkaitseminister Margus Tsahkna. «Samas peame arvesse võtma muutuvaid töötamise vorme ja selleks peab süsteem olema paindlikum, pakkuma lapsevanematele erinevaid valikuvõimalusi ning toetama nende osalust tööturul. Eestis on vanematel praegu võimalik kasutada seitset erinevat vanemapuhkust ja kuut erinevat hüvitist. Tahame muuta süsteemi vanematele lihtsamaks ning anda neile võimaluse ise otsustada, kuidas kasutada oma lapsepuhkust ja hüvitisi.»
Ettepanek on liita rasedus- ja sünnituspuhkus, isapuhkus ja lapsehoolduspuhkus ning sünnitushüvitis, isapuhkuse tasu ja vanemahüvitis ühtseks vanemapuhkuseks ja -hüvitiseks, millest osa oleks reserveeritud emale, osa isale ja osa vanematele jagamiseks.
Kuigi lapsehoolduspuhkust saab võtta nii ema kui ka isa, on 91 protsenti vanemahüvitise võtjatest täna siiski naised ja vaid 9 protsenti mehed. Ministeeriumi ettepanekul võiks senine kümne päeva pikkune isapuhkus pikeneda kuule ajale. Emade osa puhkusest on 70 päeva pikk ning ülejäänut osa vanemahüvitise perioodist saaksid vanemad vastavalt enda soovile ja pere vajadustele omavahel jagada. Oluline on see, et vanemad saaksid soovi korral puhata üheaegselt.
Samuti teeb ministeerium ettepaneku liita tasustatud lapsepuhkuse päevad, võimaldades nende senisest paindlikumat kasutamist ja paremat tasustamist.
Augustis toimus ettevõttes Nortal ümarlaud, kus pakuti lahendusi selleks, kuidas Eesti vanemapuhkuse ja -hüvitiste süsteemi muuta paindlikumaks ja lihtsamaks nii lapsevanematele kui ka tööandjatele. Ümarlauast võtsid osa töötajate ja tööandjate esindajad, ettevõtjad ning vabaühenduste esindajad.


description: Vaata vahvat videot, kus seitsme-aastane Jesper tantsib NOEPi uue loo "Rooftops" saatel läbi erinevate Eesti paikade.

title: Ülilahe video: 7-aastane poiss tantsib läbi 70 kohta Eestis

maintext:
Aluspükse propageerinud Viitina mõisaproua Barbara Juliane von Krüdener – patune ja pühak
Juliane von Krüdeneri võib pidada oma ajastu üheks kõmulisemaks naiseks. Ta tundis isiklikult paljusid tolle aja kuulsusi ja ka kroonitud päid nagu Napoleon ja Aleksander I. Ta oli baltisakslannast aadlidaam ja Vene saadiku proua. Eesti kultuurilugu tunneb teda eelkõige kui Viitina usujutlustajast ja müstikust mõisaprouat. Peale selle oli ta skandaalse Ulrika von Lipharti onutütar.


description: Jõutreening on parim viis, kuidas oma keha tugevamaks muuta, aga kas see põletab ka kaloreid? Tegelikult on olemas mõned nipid, millega saad jõutreeningul suurendada oma kaloritekulu ja vastupidavust.

title: Kuidas jõutrenniga rohkem kaloreid põletada?

maintext:
Üheksa treeninginippi ekspertidelt, et kaal langeks
Kõigil on trenni tegemiseks erinevad põhjused ja kui sa tahad kaalu kaotada, siis sa pead lisaks tervislikule toitumisele tegema trenni selliselt, et see toetaks seatud eesmärke.
21 teaduslikult tõestatud fakti trenni kohta
«Peaks trenni minema, aga üldse ei viitsi». Kas see mõte on sulle tuttav? Meil kõigil tuleb ette päevi, mil trenniminekuks on raske motivatsiooni leida.
Kuidas käituda vahetult pärast trenni?
Paljudel treenijatel on head treeningharjumused: nad joovad treeningu käigus palju vett, teevad korralikult sooja, venitavad pärast oma lihaseid, lähevad seejärel riietusruumi, vahetavad riided ning suunduvad koju. Kuid see, mida sa teed pärast trenni, on kõige olulisem.
Üheksa põhjust, miks treenida kangiga
Kas soovid oma treeningutest välja pigistada maksimumi? Kulutada rohkem kaloreid ning tunda, et trenn on korda läinud? Proovi kangiharjutuste komplekse!
Trenniga kümme aastat nooremaks? Jah, see on võimalik!
Õiges koguses trenni on pikaealisuse üks saladustest, mis aga ei peaks kohe kindlasti saladus olema. Targalt treenides on võimalik 10, kui mitte rohkem! aastat turjalt ja puusadelt maha raputada. Kõlab hästi, eks?
Tervisliku kaalulangetamise kümme kuldset reeglit
Tervislikul kaalulangetamisel ei ole kindlat salanippi, vaid tegemist on pikaajalise protsessiga, mis vajab järjepidevust. Kuid siiski on teatud põhitõed, mida tuleb alati järgida.


description: Eesti toidu kuu programmi kuulunud sündmustel osales tänavu hinnanguliselt üle 75 000 külastaja. Septembri algusest oktoobri keskpaigani toimunud Eesti toidu kuu programmis oli üle 30 kodumaisele toidule pühendatud sündmuse ja festivali.

title: Eesti toidu kuu sündmustel osales üle 75 000 külastaja

maintext:
«Eesti toidu kuu on leidnud sügises oma koha ja nii osalejate kui toidusündmuste korraldajate huvi selle vastu on järjest kasvanud. Tänavu osales Eesti toidu kuu programmi kuulunud sündmustel hinnanguliselt üle 75 000 külastaja,» ütles Eesti toidu kuu projektijuht Kadi Raudsepp. «Eesti toidu kuu aitab ühendada sügisel toimuvad toidule pühendatud sündmused tervikuks ja tutvustada kodumaise köögi mitmekülgsust.»
Kadi Raudsepa sõnul oli Eesti toidu kuu programmis olevatest sündmustest tänavu enim osalejaid Paunvere väljanäitusel (20 000 külastajat), Saaremaa toidufestivalil (18 000 külastajat), Tartu sügisnäitusel Eesti Põllumajandusmuuseumis (6 200 külastajat), Sibulatee kohvikute päeval ja Olustvere hoidistemessil (mõlemal 5 000 külastajat).
Kokku oli Eesti toidu kuu programmis üle 30 kodumaisele toidule pühendatud festivali, laada, näituse, messi ja konverentsi. Samuti osalesid toidukuul eripakkumistega Eesti toiduteele kuuluvad restoranid ja toitlustajad. «Kõik Eesti toidu kuu algatusega kaasa tulnud festivalide, näituste, messide ja laatade korraldajad väärivad suurt tunnustust, sest ühine tegevus aitab kõige tõhusamalt Eesti köögi rikkalikust tutvustada,» lisas Raudsepp.
Eesti toidu kuud tähistati esmakordselt 2015. aasta septembris. Toidutootjad kuulutasid septembri Eesti toidu kuuks, et kasvatada kodumaist päritolu toidu populaarsust tarbijate seas.
Toidukuu on osa müügiedenduskavast «Eesti toit 2015–2020».


description: Võiks öelda, et Dan Buettner on pikaealisuse spetsialist. Ta on uurinud üle terve maailma piirkondi, kus elavad inimesed tõeliselt kõrge eani. Oma vaatluste põhjal on ta märganud, et pikaealisi inimesi ühendab tervislik toitumine.

title: Seitse toitu, mis pikendavad su eluiga

maintext:
CheatSheet on reastanud seitse toiduainet, mille kasulikke mõjusid on märgatud kõigi maailma pikaealiste seas. Kuigi kõigi nende piirkondade dieet pole üks-ühele kattuv, on näha teatud seaduspärasusi: lihatarbimist hoitakse miinimumi juures ning au sees on köögiviljad.
1. Kala. Igati kasulikud oomega-3 rasvhapped on need, mis teevad kalast nii kasuliku toidupoolise. Kõige kasulikumad on makrell, forell, heeringas ja tuunikala.
2. Oliiviõli. Õlisid ja rasvu pole vaja karta, eriti kui sa teed teadlikud valikud. Inimkeha vajab päevas 10-20 protsenti monoküllastumata rasvhappeid, mida oliiviõlist kenasti kätte saab.
3. Marjad. Magusasõpradel on raske oma toidulaualt suhkrut eemaldada, kuid marjad on heaks asenduseks. Nad sisaldavad vähe suhkruid, kuid on kiudaineterikkad ja maitsvad.
4. Avokaado. Tegemist on monoküllastumata rasva kullaauguga. Poole avokoaado söömine annab sulle 10 grammi seda ülivajalikku toitainet. Regulaarsel avokaado söömisel on märgatud mitmeid häid mõjusid, sh nägemise paranemist ning kaalu reguleerimist.
5. Küüslauk. Küüslauk annab lisaks maitsele tugevama immuunsüsteemi ning vähendab käärsoolevähi riski.
6. Pähklid. Pähklid on täis kasulikke rasvu, valku, kiudaineid. Ka on üks uuring näidanud, et pähklirikas dieet parandab kõrgemas eas kognitiivseid võimeid – seega teevad pähklid sind targemaks!
7. Täisteratooted. Paljud inimesed väldivad süsivesikuid, kuid see pole just parim mõte. Pigem on oluline tarbitud süsivesiku tüüp. Täisteratooted on pungil kasulikest toitainetest, eriti kiudainetest.


authors:
Siiri Soosaar
Heikki Avent

description: Tänapäeval on aga kartuli tarvitamise osas liikvel ka palju müüte – kartul teeb paksuks, mugulat ei tohi süüa koorega ja palju muud. Tänu valearusaamadele võime unustada, millise vitamiinirohke ja väärtusliku toiduainega meil tegu on. Sellest, miks kartul hea on ja kas kartul teeb paksuks, räägib kartulist lugu pidav toitumisteadlane Raivo Vokk, kes ühtlasi aitab kummutada levinud kartulimüüdid.

title: Purustame müüte: toitumisteadlane lükkab ümber viis kartulimüüti

maintext:
Meie toidulaudadel olev mugul on algselt pärit Lõuna-Ameerikast, tänu hispaanlastele jõudis see 18. sajandi keskel Euroopasse ning Eestisse. Kartulisse suhtuti alguses väga skeptiliselt, kuid märkimisväärne kasvatamise tõus toimus 19. sajandi lõpus ja 20. sajandi alguses. Eestis hoogustus kartulikasvatus 19. sajandil ning kartul on püsinud eestlase toidulaual siiani.
Kas kartul teeb paksuks?
Toitumisteadlase Raivo Voki selgitusel on kartul suure energiasisaldusega toiduaine, kuid lihtsalt kartulist on ülimalt keeruline ennast paksuks süüa. «Erinevalt levinud arusaamast ei tee kartul paksuks, isegi kui seda tarbida igal söögikorral,» kinnitab Vokk. Tema sõnul saab kalorsust piirata hoopis jälgides rasvaine kasutamist mugulate küpsetamisel. Lisakilode tekkimise põhjuseks võivad olla hoopis rammusad kastmed. Näiteks hapukoore- ja majoneesikaste.
Kas kartulit tohib süüa koos koorega?
«Kartulist leiab kõige enam C-vitamiini, mida on umbes kahes keskmises koorega keedetud kartulis 19,5 mg,» selgitab Vokk. C-vitamiin kaitseb inimese organismi kahjulike mõjude eest, olles tugevaks vesilahustuvaks antioksüdandiks. Mugulas leiduvad B-grupi vitamiinid aitavad kaasa teiste toitainete imendumisele ja kasutamisele organismi ainevahetuses. Lisaks on kartuli koore all hulgaliselt teisigi kasulikke vitamiine ja mineraalaineid, mida kõiki nimetadagi on raske. «Vitamiinirohkusest tulenevalt oleks mugulaid hoopis soovitav enne tarbimist väga hoolikalt pesta, ja koorida ainult äärmisel vajadusel,» jutustab toitumisteadlane. «Koorides tuleks koor eemaldada võimalikult õhukeselt, et vältida suuremat vitamiinide kadu,» selgitab toiduaine kasutamist Raivo Vokk.
Kas kartulit ja liha tohib koos süüa?
«Inimene on segatoiduline ning meie seedesüsteem kohaneb hästi söödava toiduga ja eritab seedimisel just neid seedeensüüme, mida on vaja just selle toiduaine seedimiseks. Mõnest toiduainest loobumine on vajalik ainult mõningate haiguste puhul,» põhjendab toitumisteadlane. Tema hinnangul peaks inimene tunnetama oma keha ja kui ta tunneb pärast liha ja kartuli söömist end halvasti, tuleks jälgida tarbitava liha kogust või võiks kartulit pigem tarbida koos kala või kodujuustuga. «Muudel juhtudel võib igapäevases toitumises süüa liha ja kartulit koos,» selgitab Vokk.
Kas kartulis on rohkem kaloreid kui riisi- või pastatoodetes?
«Kartul, nisu, riis ja pastatooted kuuluvad kõik samasse klassi ja nad sisaldavad kõik kompleksseid süsivesikuid,» selgitab Vokk. Näiteks sisaldab kooritud keskmine keedukartul (100 g) ligikaudu 80 kcal. Kartulis on palju kiudaineid, mis soodustavad seedimist, tagavad pikemalt täiskõhutunde ja viivad organismist välja erinevaid jääkaineid. See-eest 100 g keedetud pastatooteid annab 103 kalorit ning kartulist pea poolteist korda rohkem kaloreid (116 g) saab valgest riisist. «Selle põhjal võib öelda, et kartul sisaldab kindlasti vähem kaloreid kui teised samasse klassi kuuluvad ja eespool nimetatud toiduained,» kinnitab toitumisteadlane. Voki sõnul saab kartuliroogade kalorsust hoida kontrolli all, kui jälgida toidu valmistusviisi ja rasvaine kasutamist.
Kas kartulit tohib iga päev süüa?
«Kartul on asendamatu toiduaine, mida võib mõõdukalt tarbida iga päev,» kinnitab Vokk. Mugul sisaldab mitmesuguseid toitaineid (mineraalained, kiudained, vitamiinid) ja kuulub üheaegselt nii köögivilja kui tärklisetoote alla. Toitumisteadlase selgitusel kuulub tasakaalustatud toitumise juurde aga mitmekülgsus ja erinevate maitseküllaste toitude varieerumine. «Soovitav oleks jälgida mitmekesist toitumist ning ei ole hea süüa ühe päevase toidukorrana näiteks ainult kartulit või ainult ühte tüüpi roogasid,» arvab Vokk. Lisaks oleks tema hinnangul soovitav kehakaalu langetajatel kartuliga roogasid vältida just päeva viimasel toidukorral. «Kartuliroogi tarbides ei tohiks aga kindlasti unustada ka erinevaid lisandeid köögi- ja puuviljade näol ning erinevaid võimalikke valguallikaid,» selgitab ta.
KAS TEADSID, ET...
Kas teadsid, et kartuli sattumisel päikese kätte tekib kartulis toksiline keemiline ühend solaniin. Mugulate solaniinisisaldust võivad tõsta teatud liiki taimehaigused. Solaniini suurenenud sisaldusest kartulis annab märku nii rohekas koore värv kui ka mõru maitse, mille esinemisel söömine ka tavaliselt katkestatakse. Solaniinimürgitus kutsub esile iiveldust ja kõhulahtisust, kuid tarbitud kogused on tavaliselt nii väikesed, et pole eluohtlikud.


authors:
Martin Plaser
Maadlusklubi Asutaja
Juhataja Ja Treener

description: Lasteaiakasvatajad on hirmul. Kui rühmas on 25 last, seisab kasvataja silmitsi 35 lapsevanemaga. Üks katkine püksipõlv või «õnnetus» kapiriiulil kilekotiga ootamas, käes on maailma lõpp. Kui spordiklubi treener saab kasvatamatu praagi visata klubist välja, lastevanemate tegemata tööd teha ise või raha vastu võtta ja kannatada, siis mis on võimalused lasteaias? Selle üle mõtiskleb maadlustreener Martin Plaser.

title: Martin Plaser: ärgem teipigem laste suid, paneme nad parem puuridesse!

maintext:
Tütar tegi oma kummikud õues mängides märjaks. Ta oli vast kuuene. Pärast tööpäeva läksin talle järele, kasvataja tuli uksel vastu. Oli sellise näoga, et hakkasin kartma hullemat. Ma arvasin, et nad ei julgenud helistada, plika on traumapunktis või teel haiglasse. Vaatasin korraks isegi telefoni, ega pole vastamata kõnesid. Kui sain teada tegeliku põhjuse, miks kasvataja tuppa s*ttunud kassi näoga, toppisin plikale märjad saapad jalga. Julgustasin õpetajat lapsi rohkem lompi lubama ja asusin koduteele. Teepeal targutasin ja leidsime kahepeale veel paar lompi hüppamiseks.
Kasvataja sõnul enamik lapsevanematest nii leebelt ei suhtu. Vanem poiss kukkus mängides pea lõhki. Verd voolas. See kasvataja, kes oli valves, sai betoonkingad ja on tagaotsitavate isikute nimekirjas. Need juhtumid ei ole omavahel seotud.
Laste teipimine on huvitav keiss. Viieaastased rebivad ise teibirulli otsast tükke ja topivad üksteisele juustesse, näkku ja riietele. Erivajadustega lapsed vs vajadustega lapsed. Olen veendumusel, et kõigil lastel on erinevad vajadused. Kasvatajad diagnoosi panna ei tohi, aga võivad keelduda lapse vastu võtmisest. Välja visatud ebanormaalselt käitunud tolgustest olen korduvalt rääkinud. Kasvataja teipis lapse suu kinni. Julm. Õigustust ei ole, kasvataja on ametialaselt üles poodud, kõik on hästi... ja see kasvatamatu laps terroriseerib edasi, uus õpetaja ootab köit – varem või hiljem libastub. Kui mitte lasteaias, siis koolis, hiljemalt ajateenistuses või tööl.
Mulle meeldiks variant, kus lapsed pannakse lasteaias nagu kanad puuridesse, et nad üksteist ei saaks katsuda, võtta teise mänguasju, ega astuda kontakti kasvatajaga, vestlemiseks poleks võimalust, mängida kaaslastega ei saaks. Kuudid oleks helikindlad, ei kuuleks kasvatajad laste ega lapsed kasvatajate ropendamist. Umbes nagu koerte hotellis. Pissitatakse kord paari tunni järel. Magama jääda ei lasta, muidu lapsevanemad kurdavad, et õhtul ei tule und või autoga koju sõites ei jää laps autos magama. Lobiseb ja segab rooli taga Facebookis chattimist.
Ära peaks jääma igasugune emotsionaalsus, peaasi, et lapsega ei tegeletaks. Kasvataja ei tohi muuta koduseid suundi. Sellele teipimisele pole alternatiivi, tegu on tehtud. Aga mis toimub seal kodus, kust see laps on pärit? Lastekaitse keiss. Ma uuriks kodu.
Õpetajatel, lasteaiakasvatajatel ja treeneritel on erinevad mängumaad, mängukaaslased ja reeglid. Õpetaja justkui peab kõik vastu võtma. Lasteaias on võimalik vanemaga rääkida, lapsi tuuakse, neile minnakse järele. Kooliealised käivad ise, kas ema-isa vastavad õpetaja kõnele? Kutsutakse kooli? Enamikel vanematest on nii kiire, et ei minda.
Olin probleemne õpilane, mõnes tunnis lobisesin vähem, enamuses rohkem. Lasteaias hüppasin kapi otsast voodisse saltosid, peaga laekupli puruks. Sidusin kokatädi põllepaelad umbsõlme, peitsin kasvataja prillid, kaklesin, tegin kivisõda. Üks pahandus teise otsa. Võib-olla oli sellel ajal teip defitsiit. Kooli kutsuti vanemad, lasteaias noomiti, mis see aitas?
Mis asi on laste karistamine? Millised on «kasvatuslikud meetodid»? Vahetu ja tegevusega seoses olev proportsionaalne reaktsioon ? Kes näeb teise inimese pähe sisse? Mis on piisav? Kasvataja palk väike, tööd ei hinnata, elu raske – ärge viige oma lapsi kombinaati. Kasvatage oma last kodus ja paremini.
Kui laps trennis ei kuula, segab, kiusab teisi, tuleb mõista selle käitumise põhjuseid. Vähemalt proovin, korduvalt. Räägin vanematega, kui leian mõtteka olevat.
Alles mõni päev tagasi üks suurem trenni poiss kaotas mängus ja läks füüsiliselt väiksemale kallale. Olin liiga kaugel, et teda takistada. Viie-kuue sekundi jooksul jõudis ta väiksemale jalgadega korduvalt vehkida ja tabada. Mis on teie ettepanekud sellise olukorra lahendamiseks? Olukorra lahendas minu arust väiksem poiss superhästi: pani suuremale samast maas asendist kandadega vastu, tabas kolmest löögist kaks. Õppetund suuremale. Mulle. Kas kellelegi veel? Millised järeldused? Kelle viskan välja trennist, miks? Pinge maas, olukord lahendatud. Paar tarka sõna, vibutus näpuga. Ootasingi, millal sellest kirjutada.
Kas teavitasin vanemaid? Peaksin? Mis teil seal trennis toimub?! Ju nad kodus nägid ise ka. Normaalne oleks kui helistaksid ja küsiksid: «Mis juhtus!?»


authors:
Dagmar Lamp
Postimehe Naisteportaali Juhataja
Tairo Lutter
Postimees

description: Oh, tervislik toitumine, see on ju imelihtne! Ma tean, et mu toidulaud peaks koosnema umbes 50-60 protsendi ulatuses süsivesikutest, rasvu võiks olla 25-35 protsenti ja valke 10-20 protsenti. Imelihtne! Tegelikult kipun ma aga õhtul väsinuna toidupoodi minnes ikka valima täpselt ühtesid ja samu toiduaineid, tasakaalust on asi kaugel. Et oma valikute tervislikkusele terav pilk peale heita, kutsusin ma endaga poodi kaasa Vormiloojate peatreeneri ja toitumisnõustaja Egert Oiovi.

title: Toitumisspetsialistiga poodlemas: kas tervislik toidukorv on kallis ja keeruline?

maintext:
Mäletatavasti otsustasin ma suvel end käsile võtta ning elustiili igati tervislikumaks muuta. Hakkasin treenima Martin Plaseri käe all ning vaatasin põhjalikult üle oma toidulaua, seejuures andis Egert mulle väga palju head nõu ning koostas ka täpsema toitumiskava. Paljud teist on viimasel küsinud, kuidas mul läinud on. See lugu loodetavasti annab sellele küsimusele vastuse.
Koostisosad pakendil on su parimad sõbrad
Kui Egertiga toidupoes kohtume, ütleb ta algatuseks julgustavalt, et «vormilooja» ei tohiks väga oma kaalunumbrisse kinni jääda. Seda ta on, muide, korrutanud mulle juba mitmeid kordi terve minu «Muudame elustiili ja paneme pekid põlema!»-eksperimendi vältel ning ma pean tunnistama, et mõõnahetkedel on tema julgustamisest mulle väga palju tuge olnud. Tõsi ta ju on, et elumuutused ongi rasked ning kui kohe silmaga nähtavaid tulemusi, mis ka kaalunumbris kajastuksid, ei ole, võib kergelt käega lüüa.
Alustame Egertiga hommikusöögilauast. Koos fotograaf Tairoga kiidavad nad mulle, kui mõnusad ja mugavad – rääkimata, et tervislikud! – on pudrud ning kinnitavad, et just see on vahva hommiku võti. Ma luban, et võtan kunagi putrudega sõbraks saamise käsile, kuid praegu on mul välja kujunenud hommikusöök, mis on mugav, maitsev ning mille alternatiivi leian ka bensukast või sööklast. Kaks teraleiba kolme praemuna ning lahja singi- või juustuviiluga, peale natuke kastet ja hunnik rohelist (ehk tomatit-kurki). Annab see umbes 450 kalorit, mis on minu päevase 1700-1800 soovitava kaloraaži juures tubli kolmandik. Singiks soovitab Egert kindlasti valida lahjad alternatiivid, näiteks broilerisingi. «Saad seda pakendilt jälgida, eelista neid valikuid, milles 100 grammi kohta on alla 100 kalori,» õpetab ta. Ka juust võiks olla light variant, minu valitud Atleet light kiidetakse heaks.
Egert ja Dagmar saialeti juures. / Tairo Lutter / Postimees / Scanpix
Koostisosade lugemine tuleb aga eriti kasuks erinevate liharoogade valmistamisel. Parim näide sellest on hakkliha. Mõtled küll, et teed tervisliku valiku ning haarad näiteks broilerihakkliha, kuid jällegi – jälgi koostist! Ka erinevad linnulihast hakklihad võivad saja grammi kohta sisaldada väga erineva hulga rasvagramme ja kaloreid, seega võta see hetk ning loe koostisosad läbi. Selge see, et broilerifileest hakkliha sisaldab vähem kui hakitud kalkuni kintsuliha!
Lõunasöögiks on Egert mulle välja pakkunud kaks nö põhimudelit, millega mängides ja erinevaid osiseid kombineerides saan tegelikult valmistada väga laiaulatuslikke roogasid ning seejuures ei pea muretsema, et asi balansist väljas oleks. Lihtne valem on järgmine:
täisterapasta (kuiv) 50 g (või tatar/pruun riis kuivalt 70 g) + lahja liha või mereannid/kala 100 g + köögiviljad 200 g
Maitsestamisel ei tasu peast lolliks minna – erinevaid kastmeid võib kasutada küll, palju sa seda sinepit või balsamicot ikka toidule valada jaksad. Nö põhitoidukordadega mul viimasel ajal enam probleemi ei olegi: asjad on üsna kenasti paika loksunud, isegi koguseid suudan juba silma järgi õigesti hinnata.
Õhtusöögiks, tuletab Egert meelde, tasub ikka aeg-ajalt kala ka võtta. Kuna kalaroogi peaks menüüs esinema vähemalt kolmel korral nädalas, püüan seda tühimikku täita võimalusel sööklast kalarooga tellides, teine lollikindel retsept on minu jaoks tuunikalasalat, Egert soovitab aga muidugi pigem eelistada rasvast kala, näiteks lõhe, forelli, heeringat või väiksemaid kalu, kilu ja räime.
Kui me riiulite vahel ringi vaatame, jõuame aga ka jõuluroogadeni ning Egert sukeldub otsima oma hiljuti avastatud lemmikut – broilerilihast verivorste! Need sisaldavad alternatiividega võrreldes palju vähem kaloreid ja rasvu, samas saab pakist juba kaks-kolm toidukorda. Proovisin – kiidan! Kui aga oma suure lemmiku hapukapsa kohta uurin, kehitab Egert õlgu. Muidugi võib seda (üsna rahuliku meelega) süüa, purgilt uurides selgub, et sisaldavad kõik praekapsad üsna sarnases vahekorras rasvu ja kaloreid.
Küsin ka oma teise suure lemmiku kohta – boloneese kaste. Kas ma tõesti pean iga kord pastat ning hakkliha-tomatikastet tehes juurde tõstma hunniku salatit, et asi tasakaalus oleks? Egert selgitab, et päeva lõikes loeb siiski see, et makro ja mikro oleks kenasti tasakaalus. Lühidalt tähendab see seda, et kui ma vanasti võisin valmistada suure potitäie boršisuppi, mis ei andnud eriti palju kaloreid, ning seda päev otsa süüa, siis oli selge, et ma võisin küll kaloritelt kokku hoida, kuid makrotoitaineid mu keha vajalikus koguses ei saanud. Kui ma aga nüüd kord nädalas ühe toidukorra vaid pasta ja kastmega luban, siis ei peaks ma samuti muretsema – peaasi, et ülejäänu kõik jonksus ja balansis oleks. Pealegi saab kastmesse päris palju kasulikke juurikaid ära peita!
Petlikult maitsvad vahepalad
Üks mu kõige suurem mure on aga hoopis vahepaladega. Egert on ette näinud, et mõistlik oleks mul süüa kolme-nelja tunni takka ning vahepalad peaksin ma päeva peale ära jagama. «Näiteks esimene vahepala enne lõunasööki, teine vahepala enne õhtusööki ja kolmas vahepala päris õhtul,» soovitab ta. Üks võimalik päevane vahepalakombinatsioon on selline: 200 grammi kohupiima või –pastat (segatuna 100 grammi marjade või 20 grammi moosi-kaneeliga), 200 grammi puuvilja (pirni, õuna) ja lõpetuseks üks keskmine banaan. Kohupiima asemel on teisigi häid piimatooteid: Kreeka jogurt, maitsestamata jogurt, keefir, kodujuust...
Minu peamine probleem on aga selles, et ma pole eriti harjunud piimatooteid sööma! Kui näitan talle enda eelistusi, milleks on erinevate maitsetega jogurti- või ka keefirijoogid, teatab Egert pärast pakendite uurimist: «Maitsevad head, aga kui juba maitsevad head, siis järelikult – suhkrut täis!» Ja nii see ongi – ei õnnestugi leida ühtki sellist toodet, mis oleks kõige sobivam vahepalaks. Jällegi: vahepeal muidugi võib, aga regulaarselt lisasuhkruga tooteid tarbida pole üleliia tervislik.
Niisiis rändavad poekorvi kõige tavalisem kohupiim, mida Egert soovitab segada kookoshelvestega. Kodus lisan sellele veel natuke mandleid ja mett ning krõbistame tütrega heakskiitvalt magustoidu pähe rõõmsal meelel. Nii et kõik polegi veel minu jaoks hukas!
Samuti tasub meeles pidada, et puuviljadki sisaldavad hea hulga puuviljasuhkruid, mis võivad makro-mikro tasakaalu parajalt sassi ajada. Samas olen ma otsustanud, et selle pärast üleliia ei põe – kui ikka on mandariiniisu, siis sellele südamerahus järele annan.
Kümnekaga söönuks
Egerti nõustamisel kokku ostetud toidukraam / Tairo Lutter / Postimees / Scanpix
Mu korvi rändavad muuhulgas kalkunilihast valmistatud stroogonov, broilerihakkliha, verivorstid, külmutatud juurikad, neli erinevat piimatoodet, passeeritud tomatid ja hapukapsas. Sellest kõigest jagus mulle (arvestades ka kodus juba olemas olevate kuivainete ja köögiviljadega) kuueks korralikuks toidukorraks ja nii mõnekski vahepalaks. Arve oli 14 eurot sentidega.
Seega ei saa kurta, et tervislikult ja teadlikult toitumine oleks kuidagi ülemäära kallis. Kui teha mõistlikud valikud, menüü läbi mõelda ning osta toiduaineid, millega saab mängida erinevates roogades, siis ei teki ka üksluisusprobleemi.
Ainus asi, milles ma pärast Egert Oioviga poeskäiku pettunud olen? Vot suitsuvorsti küll sellist olemas pole, mida ta rahuliku südamega soovitada saaks.
Ahjaa, ja kaal? Tänan küsimast! Vahepeal seisab, vahepeal liigub. Liigub ta eriti hästi siis, kui ma korralikult vahepalasid söön, aga, nagu öeldud, on see minu jaoks üks igavene rist ja viletsus. Ning nagu loo alguses öeldud, ei ole ma Egerti nõuandel numbrisse väga kinni jäänud. Palju olulisem on see, et minu harjumused on praeguseks juba peaaegu igasuguse vaevata kardinaalselt erinevad ja palju-palju tervislikumad.


description: Toitumiskonsultant ja raamatu «Ela terve elu: talv» autor Kadi Helme on põhjalikke toitumisalaseid teadmisi kogunud nii Eesti, Inglismaa kui ka Ameerika instituutides. Helme sõnul on ligikaudu 90 protsenti tänapäeva läänemaailma surmadest põhjustatud mittenakkuslikest haigustest. Kurja juureks on elustiilihaigused, mida saab aga ise edukalt ennetada.

title: Spetsialist soovitab: kaheksa soovitust, kuidas talvel oma keha poputada

maintext:
Kadi Helme / Erakogu
«Kahjuks on ka Eesti inimeste seas just niisugused haigused enamiku tervisehädade põhjuseks,» tõdeb Helme. Imerohtu, mille abil tervislikumalt elada, olemas pole, küll aga on rida tegevusi, mida igaüks võiks oma ellu rakendada.
Siin on kaheksa peamist soovitust talvehooajaks, et keha saaks puhata ja kosuda.


description: Tanel Veenre avas 22. oktoobril mainekas USA ehtegaleriis Ornamentum (Hudson, New York) isiknäituse «The Will / The Name of the Rose». Tallinna Kunstihoone galeriis varasügisel esitletud seeriad mõtisklevad õhtumaise kultuuri, religiooni ja inimese kohalolu üle. Mitmed näituse tööd on jõudnud juba avalikesse ja erakogudesse üle maailma, sealhulgas Šveitsi Rahvusmuuseumisse (Alice and Louis Koch Collection). Novembri lõpus ootab ees Miami.

title: Eesti disaineri ehted vallutavad Ameerikat

maintext:
Läti kriitik Una Meistere on seeriast Roosi Nimi kirjutanud: «Selles, et ühte raamatut saab tegelikkuses ka «kanda» – muidugi, kui kellelgi on selline kavatsus - , on midagi metafüüsilist.../..../ Veenre raamatehted loovad tõeliselt vahetu dialoogi läbi vormi ja aimatava sisu, mis peitub luust ja puidust voolitud tühjades lehekülgedes.»
USA kriitik Erinn M. Cox on kirjutanud seeriast Tahe: «Voogavad massiivsest puidust ja luust lained murravad end vaikselt lahti seintelt ja nurkadest, sisenemaks minu isiklikku ruumi. Nad puudutavad mind õrnalt küünarnukist, sosistavad mulle kõrva või mu pilk haarab neid just sel hetkel, kui nad on minu vaateväljast põgenemas. Need vormid, mida Veenre ise nimetab volangideks, vabastavad end tähendusest selle hetkeni, mil nad transformeeruvad millekski imeliseks: maagilisteks objektideks, mis eksisteerivad minust sõltumatult, minu pärast ja minust väljaspool.»
Tanel Veenre värsked seeriad lähevad novembri lõpus koos galeriiga edasi maailma ühele mõjukamale disainimessile Design Miami. Ornamentum on ainuke kaasaegse ehte galerii, mis on kvalifitseerunud Design Miami 2016 valikusse.


description: Ehk paljudele meist pole mingi saladus see, et naistele suunatud ajakirjad pakatavad reklaamist, kuid oleme me kunagi sellesse rohkem süvenenud?

title: Vaata: šokeeriv tõde naisteajakirjadest

maintext:
Selles videos eemaldatakse kõigepealt kahest naisteajakirjast (Elle ja Cosmopolitan) kõik leheküljed, mis on pühendatud reklaamile või mis on sisuturundus. Tulemused on nukrad: ühest ajakirjast moodustab reklaam 85, teisest 65 protsenti.
Ehk ei ole see suurem asi uudis, kuid miks on oluline, et me endale seda teadvustaks? Aastakümneid on naistele suunatud reklaam põhinenud ühel mõttel: sa pole piisavalt hea, sinuga on midagi valesti, sinuga on päris mitu asja valesti, sa pole piisavalt tark, tema on sinust palju ilusam. 85 protsenti ajakirja mahust on pühendatud sellele, et sa tunneksid end ebatäiusliku või ebaadekvaatsena. 70 protsenti naistest tunneb end pärast naisteajakirja sirvimist juba kolme minuti jooksul halvasti või süüdi.
Me peaksime uskuma, et võime välja näha nagu modellid, kuigi reaalsuses ei näe isegi modellid ise välja nagu nende kujutised ajakirjakülgedel. H&M on hiljuti tunnistanud, et on kasutanud oma kataloogis arvutiga loodud modellikehasid – see tähendab, et nende tooteid müüvad kehad, mida pole isegi päriselt olemas.
Üle kolmandiku ajakirjade lugejatest on üle 40-aastased naised. Antud ajakirjadest ei õnnestunud 800 lehekülje peale leida ühtki naist, kes oleks vanem kui 40. Keskmine modell on 21-aastane, kaalub 25 protsenti vähem kui keskmine naine, aga on samas 18 sentimeetrit pikem. Paljud neist on suisa anorektilised.
Ameerikas ja Euroopas kannatab 50 miljonit naist söömishäirete käes, sealhulgas on haiged nii mõnedki modellid. Ilutööstus on seega nõudnud ohvreid nii siin- kui sealpool «rindejoont». Lisaks kümnetele kuulsustele, kes söömishäiretega hädas on, hakkavad tänapäeval juba kuuenda klassi lapsed oma kehade pärast muretsema, seega pole imestada, et 80 protsenti neist on täiskasvanuks saades oma kehade tõttu õnnetud. Üllatuslikult näitas aga Vogue’i läbi viidud küsitlus, et mehed ei pea tegelikult ülikõhna keha atraktiivseks.
Seejuures anname me ise neid ajakirju ostes nendele jõu – jõu, et hävitada meie enesehinnang ja eneseväärikus. Tasub endale meelde tuletada, et ainult sina ise saad otsustada, kui ilus sa oled. See on valik. «Ebatäiuslikkus» on see, mis teeb sinust tõelise naise, mis teeb sinust sinu. Ole õnnelik ja enesekindel, selles ilu peitubki.


description: Paarisuhtes on väge kergesti tajutav, kui ühel või mõlemal paarilistest on stress. Me vaatasime lähemalt, mis põhjustavad paarisuhtes stressi ja mida teha, et seda vähendada.

title: Viis asja, mis põhjustavad paarisuhtes stressi

maintext:
One Pulse andmetel on 28 protsenti inimestest pidevalt stressis ja eriti halb on siis, kui näiteks paarilistel on korraga väga raske aeg. Panime Female Firsti abil kirja, mis asjad põhjustavad paarisuhtes stressi ja miks.
Rahaasjad. Ootamatud kulutused autole või kodule võivad pere eelarvesse suure augu tekitada. Paaril võiksid olla säästud just selliste olukordade jaoks, et ei peaks elama pidevas hirmus sellepärast, et kui midagi läheb katki, siis ei ole raha seda parandada.
Lisaks võib tekitada stressi selline olukord, kus üks paarilistest teenib tunduvalt rohkem kui teine. Suurema palga teenija tunneb survet hoida igal juhul oma tööst kinni ja väiksema palga teenija mõtleb pidevalt, kas ta peaks võtma lisatöö, et pere eelarvesse rohkem panustada.
Väga tihti on olukord selline, et ühele paarilistest meeldib rohkem kulutada kui teisele ja see võib omakorda tekitada probleeme. Kui mõlemad paarilised on suured kulutajad, siis elatakse enamasti kuust kuusse ega olda valmis ootamatuteks väljaminekuteks.
Töö. Ükskõik, kas sa vihkad või armastad oma tööd, siis see võib tekitada pingeid. Näiteks, kui üks paarilistest armastab oma tööd väga, aga ta ei teeni sellega kahjuks nii palju, siis ta võib tunda survet otsida endale parema palgaga töö, kuigi ta ei tahaks. Teiselt tekitab töö, mis inimesele ei meeldi, kohutavat stressi, mis kandub üle ka tema lähedasele. Tihti on raske leida motivatsiooni, et oma rutiini muuta, aga ära unusta, et su kaaslane toetab sind.
Ihaldatud väljanägemine. Paarilised tahavad ikka üksteise jaoks head välja näha, aga tihtipeale jõutakse suhtes mugavustsooni, kus võetakse juurde ka mõned «mugavuskilod». See võib tekitada stressi, sest hakatakse kahtlema oma ihaldusväärsuses.
Tervis. Olles mugavustsoonis on väga lihtne laskuda halbade ja ebatervislike harjumuste küüsi. Kui üks paarilistest tahab olla tervislikum, siis see võib tekitada stressi, kuna teine ei pruugi muutustega kaasa minna. Tüüpiline on see, et lisaks oma tervisele muretsetakse ka teise inimese pärast, mis on muidugi arusaadav, kui teisest hoolitakse.
Täiuslik kodu. See surve tuleb ühiskonnast, meediast, naabritelt ja teistelt paaridelt, kes justkui omavad «täiuslikku» kodu. Kõigest hoolimata peaksid paarid keskenduma sellele, et nad on üksteise jaoks olemas ja vähem tähelepanu pöörama materiaalsetele asjadele, mis lõppkokkuvõttes ei tee õnnelikuks.


description: Seedeprobleemid ei ole teema, mida paljud tihkaks sõpradega jutuks võtta, kuid see on probleem, millest tuleb rohkem rääkida. See on ebamugav, teeb haiget ning võib mõjutada tervist ka seal, kus seda ei oska oodata.

title: Kõhukinnisuse viis häirivat kõrvalmõju

maintext:
Normaalse sooletegevuse mõiste on väga lai, kuid üldiselt peetakse kõhukinnisuseks seda, kui teisel hädal käiakse vähem kui kolm korda nädalas. Vahel on ka vaatamata käimise kordadele kõhus raske tunne, mis annab märku, et kõik ei ole väljunud, kirjutab Food Matters.
Kuigi kõhukinnisus on iseenesestki väga häiriv, võib see põhjustada teisi terviseprobleeme, mis samuti tuju rikuvad.
Kõhukinnisus võib põhjustada peavalusid (või on vähemalt sellega seotud)
Pea võib hakata valutama väga paljudel põhjustel ja eksperdid on lisanud kõhukinnisuse nende võimalike põhjuste hulka. Tõenäoliselt on selle taga stress, sest kui kõht ei käi pikka aega korralikult läbi, hakkab see mõjutama igapäevaelu, tekitab muret ja ärevust.
Lisaks tasub arvestada, et nii peavalu kui kõhukinnisuse üheks peamiseks põhjuseks on veepuudus. Selleks, et kõht käiks läbi, tuleb korralikult vett juua.
On leitud tõendeid, et kõhukinnisuse ajal võib peavalu põhjustada toksiinide akumulatsioon. Soolestiku kaudu kõrvaldab organism toksilisi aineid, mis pikemalt püsima jäädes võivad tagasi kehasse imenduda ja tekitada peavalu.
Kõhukinnisus tekitab vistrikke
See, mis toimub soolestikus, võib anda endast märku ka naha tervises. Kõhukinnisus võib omakorda olla märk, et soolestiku mikrofloora sisemine ökosüsteem on pinges. Selle tagajärjeks võivad olla tursed, akne, tumedad silmaalused ja isegi lööbed.
Nahk on kõige suurem organ ja tegeleb samuti toksiinide väljutamisega, mis on organismi kogunenud. Kui süüa ebatervislikke toitusid või kui kõht on pikalt kinni, tekivad seetõttu vistrikud ja nahapunetus.
Kõhukinnisus võib tekitada isutust
Tihtipeale ei ole kõhukinnisuse all kannatavatel inimestel söögiisu. Paraku ei ole see aga tõhus kaalulangetusmeetod ja võib pealegi kõhu punni ajada.
Kroonilisest kõhukinnisusest tekkinud isutus ei ole meeldiv näljapeletamise meetod. Pigem on see üldine haiglane tunne, mis teeb söömise raskeks kohustuseks.
Terve seedesüsteemi korral saab aju pärast söömist signaali, et uus laar tuleb peale, vana on vaja väljutada. Seetõttu tulebki sageli pärast söömist umbes poole tunni jooksul tualetti külastada. Kui kõht on kinni, on süsteem häiritud ja selle asemel, et ruumi juurde teha, saab aju signaali, et praegu pole vaja järjekorda pikendada.
Kõhukinnisus võib tekitada hemorroide
Kui kõht on kinni, on roojamine raske ja nõuab pingutust. Nii nagu iga teine lihas, mis töötab oma võimete piiril, võivad ka seedetraktis sisu edasi liigutavad lihaskiud viga saada. Oma töö käigus avaldavad nad suuremat survet pärasoolt ääristavatele veenidele, mis kõhukinnisusega võivad liialt välja venida. See võib teha põrguvalu!
Kas kõhukinnisus rikub hingeõhku?
Ühe Taani uuringu väitel jah, väga suure tõenäosusega. Ka teised uuringud on näidanud, et need, kes kannatavad pidevalt kõhukinnisuse all, tunnevad vahel suus halba maitset ja nende hingeõhk ei ole alati värske. Selle seose põhjused ei ole päris selged, kuid ühe teooria järgi võib kõhukinnisus soodustada mürgiste soolestikubakterite levikut, mis põhjustavad halvalõhnalisi gaase.
Loe siit lähemalt, kuidas kõhukinnisust vältida ja ravida!


authors:
Ingrid Dreyersdorff
Panthermedia

description: Kõik inimesed kannatavad aeg-ajalt mentaalse või füüsilise väsimuse käes. Proovi, kas need kuus supertoitu aitavad sul väsimusest üle saada.

title: Kuus supertoitu väsimuse vastu


description: Enamik meist tahaks uskuda, et abielu täidab kõik meie soovid ja vajadused, aga mõnele inimesele abielust ei piisa. Lihtsalt on olemas sellised mehed, kelle jaoks enda suhtest ei piisa ja nad proovivad igal võimalusel flirtida teiste naistega. Uurime lähemalt, miks see nii on.

title: Miks abielumehed flirdivad teiste naistega?


description: Täiskasvanueas on raske leida uusi sõpru, keda saaks päriselt sõbraks nimetada. Jah, me kohtume elus paljude inimestega, aga kui mitut neist saame oma sõpradeks nimetada?

title: Kuus märki, et su uus sõprus jääb püsima

maintext:
Siin on kuus märki, et sina ja su uus tuttav saate headeks sõpradeks, vahendab PureWow.
Sa kirjutad talle kohe vastu
On teatud meilid ja sõnumid, millele vastamiseks läheb sul mitu päeva, aga on teised, millele sa tahad kohe vastata. Kui sa saad temalt sama kiirelt vastuse, siis on lootust, et teie sõprus püsib.
Te pingutate, et regulaarselt kohtuda
Asi ei ole selles, kui tihti te kohtute, vaid selles, et need kohtumised oleksid regulaarsed iga natukese aja tagant. Sotsiaalmeedias on tore suhelda, aga teie sõprus kasvab palju tugevamaks, kui te näete näost näkku.
Te ei saa üksteise peale pahaseks, kui midagi kohtumisele vahele tuleb
Te saate aru, et vahepeal juhtuvad asjad äkki ja te ei saa selle peale pahaseks.
Te ei räägi omavahel ainult tööst
Jah, kindlasti on tööst palju rääkida, sest me veedame seal suure osa oma päevast, aga teil on teisi teemasid ka millest rääkida.
Kui te kohtute, siis te ei istu ninapidi telefonis
Kui ta võtab oma lapsehoidja või mehe kõne vastu, siis on see täiesti normaalne, aga kui ta vastab igale Facebooki või Instagrammi märguandele, siis on see märk sellest, et ta tahab kuskil mujal olla.
Sa ütled talle, kui tal on midagi hamba vahel
Sõbrad ei lase sõpradel ringi liikuda spinat hamba vahel või muud sarnast.


description: Teatud piirini on vaidlused ja tülid osa normaalsest suhtest, aga kus on see piir? Kas suhe lõppeb siis, kui üks petab või siis, kui vaidlused tunduvad lõputud ja kumbki ei ole enam õnnelik? Siin on seitse märki, et aeg on enesepetmine lõpetada ja oma kaaslasest lahku minna.

title: Seitse märki, et on aeg suhe lõpetada

maintext:
Te tülitsete iga väikese asja pärast.
Tervislikus suhtes on koht ka väikestel tülidel ja sõnelustel, sest see näitab, kui pühendunult ja kirglikult te oma suhet võtate vahendab Elite Daily. Mõned paarid vaidlevad rohkem kui teised, aga see ei tähenda automaatselt, et peaks lahku minema. Kui muutub tüüpiline muster ja hakatakse üksteise kallal iga väikese asja pärast norima, siis on tarvis mõelda, kas ja mis on suhtes valesti.
Sa jääd nimelt tööle kauemaks.
Suhte mõte ongi partneriga aega veeta, aga kui sa nimelt jääd tööle kauemaks, et oma partnerit vältida, siis on teie suhtel tõsiselt midagi viga.
Need veidrused, millesse sa kunagi armusid, ajavad sind nüüd kohutavalt närvi.
Need esimesed asjad, mida sa pidasid tema juures armsaks ja eriliseks ajavad sind tema juures närvi. Sa ei kannata enam üldse seda, kuidas ta magab või kuidas ta sööb.
Te ei seksi enam nii tihti.
Kas teist on saanud vana ja igav paar, kes ei seksi enam nii tihti kui alguses? Loomulikult on kõigil kiire elu ja iga päev ei jõuagi seksida, aga kui sa hakkad seksi nimelt vältima, siis on teie suhtes midagi valesti.
Sa plaanid pidevalt tüdrukuteõhtuid ja ärgitad teda poistega välja minema.
Suhtes peab olema tasakaal selle vahel, kui palju te veedate aega koos ja kui palju te veedate aega oma sõpradega. Probleem tekib siis, kui sa veedad vähem aega oma kaaslasega ja järjest rohkem aega oma sõbrannadega.
Sul tärkavad tunded kellegi teise vastu.
Kas sa oled viimasel ajal tabanud ennast flirtimast kellegi teisega? Kui sulle pakub järjest rohkem pinget teiste inimestega suhtlemine ja flirtimine, siis on see esimene märk sellest, et sa ei ole oma suhtes õnnelik ja rahulolev. Nii, et enne, kui sa hakkad kellelegi haiget tegema, siis võib olla peaksid vana suhte ära lõpetama.
Sa ei näe ennast temaga koos pikemas perspektiivis.
Deitimine on vaheetapp või teekond, et leida inimene, kellega veeta terve oma elu. Kui sa oled praegu kellegagi suhtes, aga sa ei näe temaga ühist tulevikku, siis on mõttekas see suhe lõpetada. Nii oled sa vaba ja valmis leidma endale inimese, kes teeb sind päriselt õnnelikuks ja kellega sa tahad elu lõpuni koos olla.


description: Legendaarne prantsuse kirjanik ning filosoof Michel de Montaigne on öelnud, et abielu on miski, mis saab toimida vaid täiesti pimeda naise ja absoluutselt kurttumma mehe vahel. Enda ümber ringi vaadates just täpselt seda ma alatihti näengi – naisi, kes otsustavad ignoreerida ilmselget ja valivad seeläbi pimeduses elamise, ning mehi, kes oma naiste kaagutamise stoiliselt vaikides ühest kõrvast sisse ja teisest välja lasevad. Mul on ainult üks küsimus: miks pagana pärast te endale ometi niimoodi teete?

title: Heidi Ruul abielust: kannatame hambad ristis ära

maintext:
Üks minu armas sõber teatas mulle alles mõned nädalad tagasi, et tead Heidi, mina ei tea mitte ühtegi paari, kelle elu oleks ka päriselt nii kaunis kui nad sellel paista lasevad. Eranditult kõigil on omad kiiksud, pagas või saladused, mis suhtele alatasa ähvardavalt kuklasse hingavad. Täpselt sel hetkel kui ma neid sõnu kuulsin, hakkasin paratamatult juurdlema selle üle, kui paljud inimesed oma kooselus siis üldse tegelikult lõpuni õnnelikud on? Või ongi nii, et «kannatame hambad ristis ära», sest «nii kaua on juba panustatud»?
Eriti kreisi pöörde võtab asi aga siis, kui kooselust on mingil müstilisel põhjusel abielu vormistatud. Osalt ma imetlen inimesi, kes on nii paganama julged, et nad ei pelga allakirjastada paberit, mis teoorias kahte inimest kuni viimse hingetõmbeni siduma peaks. Teisalt tahaks neile pisut kaasa tunda, sest olgem ausad, abielu näol tegemist paraja õnnemänguga, millest võitjana väljumine on sama reaalne kui tõenäosus lotoga võita.
Ei, mul tõepoolest pole abielusse mingisugust usku. Ma pole kunagi aru saanud, kuidas üks tükike allkirjastatud paberit peaks suhet kuidagi elus hoidma, kui osapooled ise selle nimel grammigi vaeva ei näe? Sõrmus on ju sõrmes! Nüüd võib kergendatult hingata! Vastupidi ikka ju? Ei ole siin mingit loorberitel laisklemist! Alates sellest hetkest tuleks hoopis omapoolset panust minimaalselt kahe-, kui mitte kolmekordistada! Üks on kindel – pelgalt keskmisest hinnalisemast metallist rõngas kellegi sõrmes ühtegi suhet ei päästa. Ometigi on liiga palju inimesi, kes naiivselt mingil x-põhjusel just sellele lootma jääda otsustavad.
Ma saan aru, et abieluga kaasneb korralik ports maiseid hüvesid ja näiline turvatunne, aga valus on vaadata, kuidas selle juures see kõige olulisem – iseenda õnn – tihtilugu ära unustatakse. Valus on vaadata, kuidas elukestvast suhtest saab märkamatult pantvangikriis. Valus on vaadata, kuidas armastusest saab tappev rutiin, solvumine, viha ja valu, hunnik käske ning keelde. Valus on…
Jah, ma olen ilmselt nii mõnegi arvates nüüd jälle üks kuri ja paha egoist, kes lämmatavast kadedusest abielu maatasa teeb, aga vähemalt olen ma õnnelik egoist, kes elab iga päeva täpselt nii nagu ta ise parasjagu heaks arvab. Mu elu suurimaks unistuseks pole kahekümnemeetrise distantsi läbimine valges kleidis ja ma ei häbene seda. Samuti pole ma pime, kurt ega tumm, kuigi tuleb tunnistada, et mõnikord oleks nii ju kordades ja kordades lihtsam…


authors:
Dagmar Lamp
Postimehe Naisteportaali Juhataja
Panthermedia

description: Üheöösuhete üks peamisi probleeme on see, et alati pole võimalik teada, on see nüüd juhtumas või ei. Mõned inimesed teatavad kohe, et ei ootagi kohtingult midagi muud, kuid suur osa ei taha seda teemaks võtta – ehk alles hommikul, kui sedagi. Seega peab kohtingumaailmas seiklev vallaline olema eriti osav märkide lugemises, et otsustada, millised on teise poole eesmärgid.

title: 15 märki, et see on vaid üheöösuhe


description: Oleks ju tore, kui mehed suudaksid alati otse välja öelda, mida nad sinult ootavad. Sa meeldid neile? Kutsugu sind siis välja! Kui talle meeldib, kuidas asjad teie vahel arenevad? Pühendugu suhtele! Kui ta ei tunne maagiat? Öelgu viisakalt ära. Kahjuks pole aga asjad sageli nii lihtsad.

title: Mehed räägivad: miks me saadame segaseid sõnumeid?

maintext:
Verily otsustas meestelt küsida, miks nad ei suuda alati otsekohesed olla. Siin on mõned põhjused, miks nad teinekord segaseid sõnumeid välja annavad.
1. Ta tahab asju põhjusega aeglaselt võtta. Nii mõnedki mehed on sisemiselt segaduses, tõdeb Lewis. Need siseheitlused võivad takistada meeldiva tütarlapse kohtingule kutsumist. Mehi võivad negatiivselt mõjutada paljud asjad, näiteks tööalased ebaõnnestumised. Samuti võib olla neid heidutanud nende enda suhteminevik. «On väga raske pidevalt äraütlemistega silmitsi seista,» selgitab Mark. Mees võib olla hädas enesehinnanguga, kuna eelmine neiu hävitas selle.
2. Ta ei loe vihjeid. Võib ka olla, et mees pole lihtsalt vihjele veel pihta saanud. Marki sõnul võib väga raske olla aru saada, millal on õige hetk oma avaldusega välja tulla, tänapäevane tekstipõhine kommunikatsioon ei tee enda avamist lihtsamaks. On võimalik, et ta ei ole sind võrgutama asunud, kuna ei tea, mida sa temast arvad. Sina saad omalt poolt kaasa aidata ning samuti mitte segaseid signaale välja saata. Ütle, et sa tahaksid temaga rohkem aega veeta.
Naised, kes kurdavad, et kõik mehed on jobud, on harilikult samad naised, kes ei anna headele kuttidele võimalustki.
3. Sa lihtsalt ei meeldi talle. Võib olla valus tunnistada, aga on võimalik, et sa lihtsalt ei meeldigi talle. Sa võid kurta, et ta ei ole piisavalt meheks ning ei kutsu sind välja, kuid tõde võibki olla väga lihtne. Nii Jeff kui Tim kinnitavad, et meeste huvipuudus on üsna hea märguanne sinu jaoks: liigu edasi.
4. Sa ei pane häid mehi tähele. Meeste hulgas olevat ütlemine: naised, kes kurdavad, et kõik mehed on jobud, on harilikult samad naised, kes ei anna headele kuttidele võimalustki. Jimmy arvab, et naised lihtsalt ei märka häid mehi ning silma jäävad vaid jobud. Mehed, kes on kõige osavamad oma huvi näitama ja flirtima, on sageli ka need, kes on kõige osavamad naisi endale mitte lähedale laskma. Seega jäävad mehed, kes on kergelt kohmakad ja häbelikud, vaeslapse rolli, ning neile öeldakse ära ka siis, kui nad on end kokku võtnud ja naise välja kutsunud.
Artikli autor võtab asja kokku: naised võiksid selles kohtingutangos isegi vahel mõned sammud teha ning meestele natuke vastu tulla. Kui aga mees flirdib, kutsub sind enda poole «hängima» ning ei häbene kiirelt voodisse jõuda, siis on naisel õigus teatud pühendumist oodata. Kui märgid näitavad, et ta on sinust huvitatud, kuid ei ole seda välja öelnud, ei ole vähemalt selles loos sõna võtnud meeste sõnul midagi halba selles, kui ise suhte võimalikkuse teemaks võtad.


authors:
Ingrid Dreyersdorff
Panther Media

description: See, et inimesed talvel kaalus juurde võtavad, on ainult osaliselt külma ilma süü. Loomulikult on suvel lihtsam välja jalutama minna, sest sa ei pea selleks viis kihti riideid ja raskeid talvesaapaid jalga tõmbama, aga kahjuks ei saa me talvises kaalutõusus ainult ilma süüdistada.

title: Kogu tõde talvisest kaalutõusust

maintext:
Külm ilm ei võrdu kohe suurema ümbermõõduga. Väga palju on meie endi teha ja kontrollida, vahendab Self.com.
Vastupidiselt sellele, mida sa arvad, peaks külm ilm teoreetiliselt kaalukaotust soodustama. Vastavad uuringud väidavad, et külmal ajal kasutab keha palju rohkem energiat, et soojust hoida. Lisaks leiti, et külma tõttu värisemine kiirendab ainevahetust.
Külmade ilmade saabumisel leiavad inimesed üles kõik vabandused, miks ei peaks kodust välja minema. Väga ei taheta enam jalutama või matkama minna, pärast tööd ei viitsita enam jõusaali minna, sest on juba külm ja pime. Nii me põletamegi talvel päeva jooksul palju vähem energiat kui suvel.
Kui jääme liiga kauaks tuppa, siis hakkab igav. Kui inimesel on igav, siis ta sööb. Talvel on ju mõnus kodus olla ja diivanil televiisorit vaadata, aga see paneb meid järjest rohkem sööma ja nii see kaalutõus tulebki.
Kuna päevad on nüüd lühemad ja päevavalgust on vähem, siis see võib muuta meie unerütmi ja tekitada suurema söögiisu. See on seotud inimese hormoonide ja päevavalgusega, mida pimedam ja külmem, seda rohkem muutub meie unetsükkel ja seeläbi ka isud.
Inimesed on erinevad ja mõne jaoks tähendavad külmad ilmad tujumuutust, mida ei saa ka kõrvale jätta, kui asi puudutab söömist. Inimesed tajuvad talve erinevalt, see tähendab, et mõnel inimesel tekib lausa hooajaline depressioon ja see võib põhjustada ülesöömist.
Siin on neli asja, mida saad teha, et hoiduda talvisest kaalutõusust.


description: Käes on periood, mil võib juhtuda, et köhivate ja nuuskavate kolleegide eest kontoris peituda võimalik pole. «Hakkan vist haigeks jääma» on kood, mis tähendab, et ka sina võid varsti sama õnnetult tõvevoodisse langeda.

title: Viis nippi, kuidas mitte kontoris haigeks jääda

maintext:
MNN annab head nõu, kuidas omalt poolt anda kõik, et mitte tõbiseks jääda.
1. Hoia distantsi. Kui sa oled haigestanud, soovitavad tervisespetsialistid jääda koju veel vähemalt 24 tunniks pärast seda, kui palavik on kadunud. Viirusnakkusi võid sa levitada ka enese teadmata enne seda, kui oled isegi haigeks jäänud ning 5-7 päeva pärast haigestumist. Seetõttu on parim hoida distantsi, vältida käepigistusi ning seda viimast eriti lõunasöögikohtumistel.
2. Vaktsineeri. Gripivaktsiinid eksisteerivad põhjusega ning iga-aastane süst on parim viis grippi ennetada.
3. Väldi ühiskasutatavaid ruume. Mõtle: mis on need kohad kontoris, mida puudutavad kümned käed päevas? Printer, ukselingid, kohvimasin, liftinupud. Ole tähelepanelik ning pese oma käsi sageli – viirused võivad pindadel elutseda kuni kolm tundi.
4. Unusta antibakteriaalne seep. Ameerika toidu- ja ravimiamet FDA keelustas 19 ainet, mida kasutatakse antibakteriaalsetes seepides, kuna need on liiga ohtlikud. Selle asemel kasuta tavalist seepi ja vett või ka spetsiaalseid käte desinfitseerimisvahendeid. Ära ka unusta, et antibiootikumid ei aita külmetushaiguste korral, sest neid põhjustavad viirused. Antibiootikume peaks kasutama ainult arsti ettekirjutusel. Käsimüügiravimid aitavad leevendada külmetussümptomeid, kuid ei enneta ega lühenda haigust.
5. Ära unusta looduse jõudu. Haiguse vastu aitab hästi võidelda C-vitamiin, kuigi selle haigust ravivat toimet pole tõestatud. Mee tarbimine aitab leevendada köha ning ingveri- või roheline tee aitavad anda jõudu immuunsüsteemile, et haigustele vastu astuda.


description: Alanud täiskuine periood toob meile kõigile erinevaid väljakutseid. Vaata, mida lubavad tähed sulle!

title: Postimehe nädalahoroskoop 12.-18. november

maintext:
Jäär 21. märts – 19. aprill
Täiskuunädal toob fookusesse rahateema. Küllap tunned suuremat vajadust materiaalse kindlustatuse järele ning sul on kange tahtmine äritegevusse panustada. Et aga emotsioonid on tugevad, võivad need kohati mõistust varjutada ja sind valele teele suunata. Proovi hoida pea selge ja hoidu liigsest kiirustamisest.
Sõnn 20. aprill – 20. mai
Ehkki aeg on sinu jaoks küllaltki pingeline, viib see edasi – paljud asjad saavad nüüd selgemaks. Hakkad paremini aru saama, millised on sinu vajadused, mil määral haakuvad need partneri soovidega ja mil määral on vastuolus. Lase minna sellel, mis sulle head ei tee, langeta otsused omaenda heaolust lähtuvalt.
Kaksikud 21. mai – 21. juuni
Sul tuleb ennast hoida ning vältida liigset pingutamist. Arusaadav, et üritad tööl tubli olla ja endast parima anda, ent seda ei tohi mingil juhul teha tervise hinnaga! Sellest, et tegutsed võimete piiril, võib märku anda nii väsimus kui ka see, et mingi vana vaevus või vigastus taas tunda annab. Võta rohkem aega puhkamiseks.
Vähk 22. juuni – 22. juuli
Ette võib tulla pingelisi olukordi, mille käigus saad parema pildi sellest, kes on su tõelised truud sõbrad, kes lihtsalt tuttavad. Võid tunda vajadust oma tundeid loomingu kaudu väljendada. Nädala esimene pool sobib eriti hästi vaimset tööd tegevatele Vähkidele. Ka õppimine edeneb jõudsalt.
Lõvi 23. juuli – 22. august
Ilmselt näed oma tööalaste pingutuste vilju – kas saad mingi palju vaeva ja aega nõudnud projektiga edukalt maha või pead tunnistama, et oled jõudnud ummikseisu ning sul tuleb strateegiat muuta. Energia läheb suuresti töistele ettevõtmistele, ent aega tuleks leida ka kallima jaoks – suhete vallas on seisud paljutõotavad.
Neitsi 23. august – 22. september
See on õpetlik ajajärk – saad midagi uut teada. Mingi kogemus või ootamatu sündmus võib su silmad avada, nii et näed toimuvat ühtäkki palju selgema pilguga. Oma teadmisi saad edukalt rakendada töö vallas. Parimateks nõuandjateks ja julgustajateks võivad praegu osutuda pereliikmed ja vanemad sugulased.
Kaalud 23. september – 23. oktoober
Sinu tugevaimaks küljeks on praegu terav mõistus. Seda tasuks kasutada ka äri- ja rahaasjus, kus nüüd võib tekkida momente, mil sul tuleb kiiresti otsuseid vastu võtta. Ka võivad nüüd ilmneda varasema tegevuse ja tehingute tulemused. Saad paremini aru, kuhu tasub panustada ning mille nimel pingutamisest loobuda.
Skorpion 24. oktoober – 21. november
Sinu ja su partnerite vajadused võivad olla vastuolulised. Võid tunda sisemist ärevust, käituda rutakalt ja liiga emotsionaalselt. Nädala algul võib sind vallata hingeline segadus, kuid mida päev edasi, seda klaarimaks asjad saavad. Hakkad paremini mõistma, kes sinust tõesti hoolib ja kes sinuga manipuleerida proovib.
Ambur 22. november – 21. detsember
Nädal on soodne õppimiseks, enesetäiendamiseks, vaimse töö tegemiseks. Suudad oma mõtted täpselt sõnadesse panna, väljaütlemistega teistele mõju avaldada ja niiviisi eesmärkidele lähemale jõuda. Tervist tuleb väga hoida, eriti tähtis on hingeline tasakaal. Pole välistatud, et sind kipuvad kummitama vanad valusad mälestused.
Kaljukits 22. detsember – 19. jaanuar
Praegu tuleks loota pigem iseendale kui teistele. Keegi võib ju üritada sulle nõu anda, ent suhtu sellesse ettevaatusega. Ta võib küll tahta sulle parimat, aga see, mis on tema meelest õige, ei pruugi sobida sulle. Toetu varem saadud kogemustele ja teadmistele – äriasjus saad neid vägagi nutikalt rakendada.
Veevalaja 20. jaanuar – 18. veebruar
Ühtmoodi palju tähelepanu võivad nüüd vajada nii kodused tegemised kui ka tööl toimuv. Ehk tundub su lähedastele, et pühendud liiga palju tööle, ent ülemused leiavad jällegi, et su mõtted on liig tihti eraeluliste teemade juures. Energiatase on kõrge eriti nädala esimesel poolel, häid ideid saad mõttekaaslastega koostööd tehes.
Kalad 19. veebruar – 20. märts
Uudised võivad sind omajagu üllatada. See, mida teada saad, võib panna sind asjadele teise pilguga vaatama. Tööasjad sujuvad paremini nädala esimesel poolel. Siis suudad kiirelt reageerida, hoobilt õigeid otsuseid vastu võtta. Nädala teisel poolel on aga segadust ja möödarääkimisi.
Koostanud Maria Angel, www.eestihoroskoop.ee


description: «Ma ei taha enam varjata oma nägu, mõtteid, hinge, unistusi, raskusi ja emotsionaalset kasvu,» selgitas lauljanna.  Lisaks rääkis Alicia Keys, mida ta teeb selleks, et säilitada ilusat ja klaari näonahka.

title: Alicia Keysi ilusa näonaha saladus

maintext:
Mäletatavasti loobus Alicia Keys mõni aeg tagasi meigi kandmisest. Sellest ajast saadik on 35-aastane lauljanna pidanud ennast pidevalt avalikkuse eest kaitsma ning selgitama, miks ta otsustab edaspidi ilma meigita käia.
A photo posted by New York Magazine (@nymag) on Aug 29, 2016 at 10:51am PDT
ELLE Magazine küsitles Alicia käest, mida ta teeb selleks, et hoida oma nägu ilusa ja puhtana? Väidetavalt olla staar loobunud täielikult juustust. «Mul läks päris palju aega, et nägu puhtaks ja klaariks saada. Ma tean, mida tähendab, kui su nägu on täis punne ja vinne. Kui ma kuus aastat tagasi rasedaks jäin, siis ma hakkasin tasapisi loobuma piimatoodetest ja jõin palju rohkem vett, mis muutis mu naha palju ilusamaks,» rääkis Alicia Keys.
«Ma tundsin pidevat survet näha välja selline nagu muusikatööstus staarilt ootab, aga nüüd ma ei tunne seda enam,» selgitas naine. Alicia rääkis lisaks oma elust ja karjäärist, mida saab lugeda ELLE’i ajakirjast ja vaadata allolevast videost.


description: Shelly Martin arvas, et tema 6-aastane tütar Samantha on piisavalt suur, et sõita autos ilma turvatoolita. Kahjuks lõppes selline sõit lapse jaoks haiglas, sest ema tegi autoavarii ja arstid ütlesid, et õnnetuse tagajärjel oleks valesti paigaldatud turvavöö lapse peaaegu pooleks lõiganud.

title: Turvavarustuse vale kasutamine viis 6-aastase tüdruku haiglasse

maintext:
Naine ja laps hakkasid koju sõitma ja väike Samantha puges auto tagaistmele, kinnitas turvavöö, aga selle asemel, et see jookseks korralikult üle tema rinna, pani ta selle seljataha. Ainuke asi, mis teda kaitses oli väike osa turvavööst, mis jooksis liiga kõrgelt üle tema kõhu, sest laps ei istunud turvatoolis. Naine tegi autoavarii ja sõitis vastu puud, mis oleks peaaegu Samantha jaoks surmavalt lõppenud. Arstid viitasid sellele, et vales kohas olev turvavöö oleks tüdruku peaaegu pooleks lõiganud, vahendab Goodhousekeepinig.com.
«Paljud inimesed arvad, et last võib vahepeal sõidutada ka ilma turvatoolita, aga tegelikult ei tohiks,» hoiatab Samantha ema Shelly. «Lapsed peaksid istuma turvatoolis seni, kuni alumine osa turvavööst ulatub nende reie ülemise osani ja ülemine osa jookseb üle rinna,» selgitab ekspert. Tuleks pöörata tähelepanu ka sellele, milline turvaiste sobib lapsele vastavalt tema vanusele, kasvule ja kaalule.


description: Mida sina arvad iluoperatsioonidest? Kas oled midagi enda nahal proovinud? Miks? Milliseid protseduure sa kaaluksid, milliseid aga mitte mingi hinna eest?

title: Uus lugejamäng: kirjuta meile ja võida 100-eurone kinkekaart

maintext:
Kirjuta meile oma mõtetest ning võida Melior Clinics 100-eurone kinkekaart!
Melior Clinics on laia tegevusvaldkonnaga kliinik, mis novembrikuus avas oma uksed Tallinna kesklinnas, Stockmanni kaubamajas. Kliiniku lipukirjaks on «Tere tulemas ilu ja tervise maailma!» ning seal tegeletakse nii ilu kui tervisega – ühe katuse all saavad kokku nii üldmeditsiinilise haridusega arstid kui ka uusimate seadmetega varustatud luksuslik ilukliinik. Kõik ikka selleks, et aidata säilitada ilu ning parandada tervist.
Veel ootab ühe meeldiva üllatusena Melior Clinics kliente pikk nimekiri uutest keha- ja noorendamishooldustest. Kliiniku varustuse hulka kuuluvad nüüd ka paljud tuntud ja tunnustatud tipptehnoloogial põhinevad iluraviaparaadid ja laserseadmed, mille efektiivsus on ennast maailmas juba pikaajaliselt tõestanud.
Teie kirju ootame 4. detsembrini aadressil naine@postimees.ee, märksõnaga «lugejamäng».
5. detsembril loosime kõikide osalenute vahel välja 100-eurose Melior Clinics kliiniku kinkekaardi!


description: Küsimus nagu «Hei, kuidas sul läheb?» on täiesti normaalne, aga mõnikord on keeruline sellest edasi minna. Mida võiks ja mida ei peaks oma uuelt tutvuselt esialgu küsima?

title: Suurim viga, mida kõik inimesed kohtiguäppides teevad

maintext:
Kui sa tahad olla kohtingurakendustes edukas, siis proovi vähemalt alguses vältida küsimusi vestluspartneri ameti või elukutse kohta. Paljud mehed ja naised leidsid, et see on kaudne viis, kuidas küsida «kui palju sa teenid?» või «kui haritud sa oled?», vahendab Cosmopolitan.
Lisaks võib selle küsimusele vastata ühe sõnaga, mis võib viia vestluse tupikuni või selleni, et su vestluspartner ei vasta sulle selle peale midagi.
Ekspert soovitav töö asemel rääkida üksteise huvidest ja taustast. Küsides «kust sa pärit oled?» või «mida sulle vabadel nädalavahetustel teha meeldib?» saavad vestluspartnerid üksteise kohta rohkem teada, mille põhjalt suhtlust edasi arendada.


authors:
Ingrid Dreyersdorff
Caro
Rupert Oberh User

description: Kihlumine on ühe paari jaoks väga oluline ja ülev sündmus. Kindlasti saate nii Facebooki teel kui isiklikult palju õnnitlusi ja muuhulgas ei jäta inimesed küsimata, millal on see kuupäev, kui te abiellute? Hingake sügavalt sisse ja välja ning mõelge kõigepealt nendele viiele asjale.

title: Viis sammu, millest alustada pulmade planeerimist


authors:
Ingrid Dreyersdorff
Creative

description: Tülid algavad alati väikestest asjadest ja seejärel paisuvad järjest suuremaks. Vahest piisab ainult lühikesest märkusest või kommentaarist, mis partneri endast välja ajab ja tüli üles kisub.

title: Kuidas lõpetada tüli kiirelt ja valutult?

maintext:
Kõige hullem on see, tülid ja tülitsemine on väga väsitav. Võib olla unustas su partner nõud pesemata või vaatas ilma sinuta teie lemmikseriaali uue osa ära, aga ka selline väike asi võib kiiresti eskaleeruda, vahendab PureWow.
Mida teha, et väikesest sõnelus ei kasvaks suureks ja valusaks tüliks?
Järgmine kord, kui vaidlus kipub tuliseks minema, siis mõtle korra järele, kas see vaidlus on oluline ka aasta pärast. Kas see probleem on pikemas perspektiivis tõesti nii oluline, et sellest tuleb suur tüli teha?
Waterloo ülikoolis tehtud uuringus selgus, et tulevikule mõtlemine pani inimesi vähem oma partnerit süüdistama ja rohkem andestama. Võttes hetke, et mõelda pikemale perspektiivile, võib ära hoida väikeste probleemide võimendumise, sealhulgas ka selle, et öeldakse asju, mida hiljem kahetsetakse.


description: Ashley Graham on paljude lemmikmodell, sest naine esindab pluss-suuruses naisi ja tal on juba olnud selles vallas väga edukas karjäär. Vogue’i vahendusel näeme, kuidas Ashley teeb endale ise punase vaiba jaoks sobiva meigi.

title: Ashley Grahami ilunipid ja punase vaiba meik

maintext:
Viis pluss-suuruses modelli, keda Instagrammis järgida
2016 on kindlasti olnud pluss-suuruses modellide jaoks väga edukas aasta. Nad on vallutanud nii moelavad kui sotsiaalmeedia. Vaatamegi lähemalt, milliseid inspireerivaid modelle võiks Instagrammis järgida.
Pluss-suuruses modellid jäljendasid kõrgmoe reklaampilte
Ükskõik millist ajakirja lapates ei silma eriti palju pluss-suuruses modelle, pigem vastupidi. See on muidugi suur viga, sest ühiskonnas ei ole naised ainult modellimõõtu.
VIDEOEKSPERIMENT: venitame jalga pekipüksid!
Nagu teada, on igal endast lugupidaval naisel kapis vähemalt üks paar «pekipükse» ehk korrigeerivat pesu, mis peaks kitsaste riiete all kõik reetlikud voldikesed kenasti kokku pakkima. Kuidas aga sellist aluspesu üldse osta ja mida silmas pidada? Kas pekipüksid on midagi sellist, mida peab edukat pärast kohtingut kuti juurde jõudes minema salaja vannitoas seljast rebima? Käisime asja omal nahal järele proovimas.
Ashley Graham näitab, kuidas teha ideaalset selfit
Pluss-suuruses modell ja paljude naiste eeskuju Ashley Graham näitab, kuidas teha ideaalset selfit. See naine juba teab, kuidas olla enesekindel ja särav iga nurga alt. Vaata lähemalt videost!
Victoria Beckham inspireeris David Hasselhoffi tütart
24- aastane Hayley Hasselhoff ütles, et Victoria Beckham inspireeris teda oma pluss-suurusele mõeldud kollektsiooni looma.
Üheksa asja su keha juures, mille üle sa ei peaks põdema
Kehapositiivsus on sõna, mida oled ilmselt viimasel ajal iiveldamiseni kuulnud. Samas on ikka hea vahel meelde tuletada, et meie kõigi kehade juures on asju, mille pärast ei peaks meist mitte keegi põdema.
Millised näevad pluss-suuruses riided tegelikult kurvikate naiste seljas välja?
Eile vahendasime pluss-suuruses naiste pahameelt selle üle, et rõivad, mis on neile mõeldud, maksavad poes palju suuremat hinda kui tavasuuruses rõivad. See on aga vaid mündi üks pool – sageli on aga suurematel naistel poest üldse raske sobivaid riideid leida.
Video: kuidas töödeldakse modellide pilte
Modell Iskra Lawrence vaatab koos fototöötlejaga, kuidas käib modellide, sealhulgas pluss-suuruses modellide, piltide töötlemine. Naine ise on oma keha üle uhke ja tema nägu on kaunistanud juba paljusid reklaamkampaaniaid nii kõrg- kui kommertsmoes, aga ta ei luba mitte kunagi oma pilte töödelda.
Modell Iskra Lawrence: enamasti kritiseerivad mind mehed
Iskra Lawrence on modell, kes propageerib positiivset kehakuvandit. Ta näeb imekaunis ja seksikas välja ning mõõtude järgi kuulub ta pluss-suuruses modellide kategooriasse.


description: Pärast nende põhjuste lugemist ei vaata sa endast lühemaid mehi enam mitte kunagi sama pilguga.

title: Seitse põhjust, miks minna kohtingule endast lühema mehega

maintext:
Väga palju naised, hoolimata sellest, et nad on avatud ja tolerantsed, ei ole nõus deitima endast lühema mehega. 2012. aastal Inglismaal tehtud uuringus selgus, et 92,5 protsendil paaridest oli mees naisest pikem. Tihti on nii, et mehed soovivad, et naine oleks natukene lühem ja naised tahaksid, et nende mees oleks pikem, vahendab Cosmpolitan. Tundub, et selline mõtteviis on samas ajast ja arust. Loe edasi ja saad teada, miks minna kohtingule just endast lühema mehega.
Mehed, kes tunnevad ennast mugavalt endast pikema naisega, suhtuvad tõenäoliselt paremini naisesse, kes on ambitsioonikas, intelligentne ja andekas. Mees, kellel on ükskõik sotsiaalsetest standarditest, ei tee tõenäoliselt suurt numbrit sellest, kui sa näiteks temast rohkem teenid. Tema mõttemaailma ei juhi niikuinii stereotüüpne mõtlemine. Sa ei pea arvutama, kui kõrgeid kontsakingi sa kanda tohid. Saad kanda ükskõik kui kõrgeid kingi, sest oled juba niikuinii oma kaaslasest pikem. Otsid kaaslast? Lühemate meestega deitimine suurendab selgelt võimalusi hea partner leida. Mida rohkem kriteeriume sul meeste kohta on, seda väiksem on su valik. Tegelikult on väga raske endale sobivat kaaslast leida nii, et suurendad oma võimalusi ja lähed kohtingule lühema mehega. Lühema mehega deitimine aitab sul üle saada oma ebakindlusest. Kui keegi teeb sind õnnelikuks, ajab sind naerma ja teil on võrratu seks, siis ei ole see mitte kellegi asi, kes kellest lühem on ja kes kellest vähem kaalub. Uuringud näitavad, et lühemad mehed aitavad rohkem koduses majapidamises kaasa. 2014. aastal tehtud uuringus selgus, et lühemad mehed aitasid kodutöödes ligi tund aega kauem nädalas kui pikemad mehed, aga samas selguses, et mehed võiksid üldse kodutoimetustes rohkem kaasa aidata. Lühikesed mehed teenivad suurema osa leibkonna sissetulekust. Samast, eelpool nimetatud uuringust selgus, et lühemad mehed teenivad keskmiselt 78 protsenti ja pikemad 71 protsenti pere sissetulekutest. Uuringust järeldati, et lühikesed mehed toetavad oma naisi rohkem nii kodustes töödes kui finantsasjades. Lühikesed mehed lahutavad vähem. Huvitav on asjaolu, et lühemad mehed lahutavad keskmiselt 32 protsenti vähem kui pikad mehed. Võib olla on asi selles, et lühemad mehed naudivad kodutööde jagamist, finantsasjade eest suuremat vastutust ja stereotüüpide murdmist tugeva suhte nimel.


description: Kohe saate teada, kuidas on seotud Eesti kunstnik Britt Samoson ja üks omapärane advendikalender, mis kusjuures ei ole üldse magus! Vaata lähemalt videost!

title: Omapärane advendikalender, mis ei ole magus


description: Eesti talved on külmad ja selleks, et kaitsta oma kaela ja pead krõbeda pakase eest, võiks kindlasti kanda nii mütsi kui salli. Siin on kaks lihtsat ja ilusat soenguideed talvisteks ilmadeks, et mütsi ja salli sisse mässituna ikkagi kena välja näha.

title: Kaks vahvat soenguideed mütsi-salli hooajaks

maintext:
Et müts ei rikuks soengut
Mütsihooaeg on kätte jõudnud ja paljudele naistele tähendab see dilemmat - kas jätta müts soengu säilitamise nimel pähe panemata ja kannatada külma, või nautida sooja ja panna juuksed kinni.
Lugeja kirjutab: ka lühikeste juustega naised on naiselikud
Postimehe ja Moekuulutaja lugejamängust võtab osa lugeja, kes lõikas oma juuksed lühikeseks teades, et see paljudele meestele ehk ei meeldi.
Ebatavaline, aga õige moodus juukselaki kasutamiseks
Vahel on kindlasti vaja, et soeng püsiks pikka aega kaunis ja selleks kasutatakse ikka juukselakki. Oskamatul kasutamisel võib selle tulemuseks pähe jääda «kiiver», mis pole kuigi atraktiivne.
61 erilist punutist ja punutud soengut
Punutised on lihtne viis, kuidas muuta oma soeng ja kogu väljanägemine eriliseks ning meeldejäävaks teha. Kõige parem on see, et punutistega on võimalik nii palju erinevaid soenguid teha ja nimekiri ei lõppe mitte kunagi.
Kuus ootamatut stiiliapsu ja kuidas neid vältida
Hea maitse hakkab silma ja avaldab muljet. Kui tahad olla stiilne, siis pane tähele, et sa jääksid kahe jalaga maa peale ja ei mõtleks riietudes üle.
Lihtsad iluvead, mis teevad välimuse vanemaks
Vale meik võib vananemiseilminguid peitmise abil hoopiski rohkem esile tuua ja naise välimuse poolest vanemaks teha.


description: Kas sa ka oled pidevalt näljane? Igatahes ei ole sa ainuke. Peaaegu kõigil inimestel on selliseid hetki, kus nad tunnevad, et neil ei saa mitte kunagi kõht täis ja tahaks ainult veel ja veel süüa. Mis seda põhjustab?

title: Kaheksa võimalikku põhjust, miks sa oled kogu aeg näljane

maintext:
Kuu aega veganina: stardime täiesti tühja külmkapi ja paraja hulga hirmudega
Oma peas olen juba mõnda aega vegan, aga taldrikutäied ei jõua kuidagi järele. Ma armastan liha süüa. Kui tuleb isu ja tahaks midagi head, siis ei huvita mind kunagi marmelaad, hapukurk ega külm õlu, tahan siis sinki, salaamit või poolküpset pardifileed. Minu senine elustiil on veganite jaoks ilmselt kõige ebameeldivam ja arusaamatum variant üldse. Teadvustan suurepäraselt, et eetiliselt veganlus mulle sobiks, aga liha maitseb nii väga, et eiran kõiki neid sisemisi soove. Kui tehti ettepanek osaleda vegan väljakutses, oli hasartne, emotsionaalne ja elevil naine minus sekundiga nõus: tundub, et aeg on küps! Ma ei tarbi novembri 30 päeva jooksul loomset toitu, alustasin «soojendusega» juba nädalakese varem.


description: Ootamas on ees kohtumine 13-aastase tüdrukuga, kes võib esmapilgul tunduda tavalise eeskujuliku koolilapsena, kuid tegu on Eesti vabamaadluse tulevikuga. Maarja Plaser on vabamaadlusega tegelenud alates 11. eluaastast. Kaks aastat võib tunduda lühike aeg, kuid nii noores eas tüdruk võib praegusel hetkel juba ka professionaalsetele maadlejatele koha kätte näidata.

title: Teismeline maadluse tulevikutäht Maarja Plaser: sihiks on olümpia!

maintext:
Enne vabamaadlusega tutvumist paistis teekond hoopis teist suuna võtvat. Pereisa Martin suunas pere nõusolekul Maarja hoopis võistlustantsu tantsima. Ta on laulnud ETV lastekooris ja õppinud Tallinna Muusikakoolis klaverit. Miskipärast tunneb Maarja end siiski kõige kodusemalt maadlusmatil. «Kuna mu vend ja isa tegid trenni, siis käisin trennis kaasas ja tegelesin üldfüüsilise treeninguga,» meenutab Maarja oma algust maadlusega. Tol hetkel 10-aastane trennihimuline oli alguses pisut ärevil.
Maarja Plaser / Marina Suvoroff
Vanemad tegid katse ilma surumiseta laps maadluse juurde tuua ning see õnnetus. «Vabamaadluses võiks ta juba mind õpetama hakata,» lausub uhkusega Martin, kes on spetsialiseerunud Kreeka-Rooma maadlusele. Maarja võimekus märgata detaile ja keskenduda igas trennis õpetatule on Martini hinnangul juba tippsportlase vääriline. «See on igale treenerile rõõm, isa jaoks loomulikult ennekõike,» lisab Martin. Ainuke asi, mida isa saaks veel tütrele õpetada, on treeninguks ettevalmistamise pool, sest sisu teab Maarja juba temast paremini.
Ennast heidutada ei lase
Nüüdseks mõnda aega vabamaadlusega tegelenud Maarja oskab tuua välja maadlemise plussid ja miinused. Maadlemine on toonud tema ellu palju rohkem rõõmu ning ta on kindel, et treeningutest tingitud ajanappuse tõttu pole ta millestki ilma jäänud. On ette tulnud olukordi, kus trenn pole läinud täpselt nii nagu oleks lootnud, juhtunud rebestus või lihaste jäigastumine väheste venitusharjutuste tõttu. Nendel olukordadel ei lase Maarja ennast heidutada, sest tal on ees kindel siht. Ta tahab üle kõige võistelda olümpiamängudel, sihiks on ka Euroopa meistrivõistlused. Selle nimel on ta valmis nägema vaeva, teades, et ees ootab aastatepikkune treening ja jõu proovilepanek. Lisaks isale ja vendadele on Maarja jaoks suureks eeskujuks ja toeks ema, kellega koos teevad nad enne võistlusi maadlusmatše. «Harjutan tema peal võtteid, aga saan omakorda ka teda juba õpetada,» muigab Maarja.
Kaotus pole Maarja jaoks takistuseks. Ta võtab igat kaotust kui õppetundi, mis lõpuks edasi viib. Seda küll vaid siis, kui analüüsida tehtud vigu ning pingutada rohkem, et mitte neid korrata. Ta tunnistab, et kaotus pole kuigi mõnus tunne, kuid pole võitu ilma kaotuseta.
Lisaks treeningutele ja võistlustel osalemisele käib Maarja ka tavakoolis. Tavakool tähendab olenemata asjaoludest ka tavakoormust. «Vahel annavad õpetajad vähem õppida, kuna ees ootavad rasked võistlused,» räägib Maarja. Taolisi olukordi tuleb ette aga pigem harva ning treeningute kõrvalt peab Maarja leidma ka aega koolitöödega tegelemiseks.
Palju rohkemat kui eneseteostus
Maarja jaoks on maadlemine midagi palju rohkemat kui eneseteostus. Talle meeldib maadluse keerulisus, mis nõuab temalt julgust ja tahtejõudu. Tema jaoks on maadlusmatšil olemine võrdväärne maailmadevahelise rändega, kui kehas pumpab adrenaliin. Proovilepanek algab aga tuttavast Korrus3 treeningsaalist, mille juhataja on tema enda isa Martin Plaser. Kõik algab treeningust endast. «Mõni trenn on rohkem üldfüüsiline, mõnes aga rohkem tehnikat,» ütleb Maarja ja vaatab huilgavaid noori mööda saali tormamas.
Kõige suuremaks plussiks treenimise juures peab Maarja enda trennikaaslasi. Kuna trennirühmas on temaga samas kaalus olevad noored, siis on trenn võrdväärne ning katsumuseks mõlemale poolele. Maarja sõnul on aga maadluse põhivõtteid võimalik selgeks õppida ühe aastaga, jättes ülejäänud aja võtete lihvimiseks. Ta lisab veel, et jõusaal ei pea ilmtingimata maadlusega käsikäes käima. Peale trenni on võimalik jõudu teha läbides harjutusi, mille hulka kuuluvad kükid, kätekõverdused, lõuatõmbed, kõhu- ja seljalihaste harjutused. Oluline on silmas pidada, et maadlus nõuab nii ülakeha kui ka jalgade jõudu ning vastupidavust.
Riietuse osas peab samuti paari asja silmas pidama. Kanda tuleb maadlustrikood ja maadlussaapaid. Trikood on reeglina punast ja sinist värvi, et eristada maadlejaid. Saapad on selleks, et mati peal mitte libiseda. Maarja ise kandis ka kunagi kõrvakaitsmeid, mis ei lase kõrvadel peale tugevat lööki verega täituda. Vastasel juhul tekiks nii nimetatud paks kõrv, millest saab lahti ainult ravi teel.
Maarja iidolid maadlusmaastikul on Epp Mäe ja välismaal tuntust kogunud Helen Maroulis. Kõige suuremaks inspiratsiooniks Maarjale on aga tema isa, kes tutvustas teda maadlusega ning aitas teha esimesed sammud. Isa jaoks on see isadepäeva eel suurimaks tunnustuseks üldse.


description: Donatella Versace on kartmatu naisjuht, kellelt on mida õppida. Brändi 40nda sünnipäeva eel ilmub raamat, mis muuhulgas räägib, kuidas kunagisest muusast sai praegune Versace firma tippjuht.

title: Donatella Versace seitse kõige väärtuslikumat eluõppetundi

maintext:
Pärast seda, kui naine kaotas traagiliselt oma venna Gianni 1997.aastal on Donatella juhtinud Versacet läbi keeruliste ja ka ilusate aegade. Donatella Versace elu ei ole sugugi olnud ainult lust ja lillepidu, mistõttu on temalt palju õppida, vahendab Vogue Magazine. Siin seitse kõige väärtuslikumat eluõppetundi, mida naine on oma karjääri jooksul õppinud.
1. Selleks, et olla naisjuht on vaja südikust ja otsustuskindlust.
Naised peavad ennast rohkem tõestama selleks, et oma häält kuuldavaks teha. Samas nendib Donatella, et asjad on liikumas juba paremuse suunas, sest inimesed harjuvad sellega ära, et naised on tippjuhid, peadisainerid, emad ja ärinaised või kõike korraga nagu tema.
2. Oma uskumuste eest tuleb seista.
Donatella usub võrdsusesse ja ütleb, et Versace on alati seisnud inimeste vabaduse eest olla, kes nad tahavad olla ning armastada, keda nad tahavad armastada.
3. Ole valmis arenema, kui sa tahad olla edukas.
Iga bränd või firma peab arenema, kui see tahab kasvada. Ükski organisatsioon ei saa samaks jääda ja eriti kehtib see moetööstuse kohta, kus kõik on pidevas muutuses. Edu aluseks on pidev kasv ja väljakutsed.
4. Jää truuks iseendale ja oma instinktidele.
«Ma tean, et ma olen parim siis, kui ma jään iseendale truuks ja mul on selge arusaam. On olnud aegu, kus ma kahtlen endas või olen olnud ettevaatlik ja see kajastub mu töös. Igal hooajal peab mul olema piisavalt enesekindlust ja tugevust, et suunata Versacet edasi liikuma ja arenema,» selgitab Donatella. Ta lisab, et see on raske töö, aga see tasub ennast ära, nähes, kui edukaks on nad saanud. Sellest tulenevalt saab naine enesekindlust edasi liikuda.
5. Ole kartmatu.
Ole julge ja kartmatu kõiges, mida sa teed.
6. Perekond on kõige tähtsam.
Donatella Versace ütleb, et perekond on tema jaoks kõige olulisem. «Eriti siis, kui su perekonnanimi ja brändi nimi ühtivad ning sinu perekonnast saab kõige süda,» ütleb naine. Samas loeb ta perekonna hulka ka neid inimesi, kes temaga töötavad.
7. Tea, et loovus on grupi ühine jõupingutus.
Donatellal on kogemusi paljude noorte disaineritega, kes tulevad otse moekoolist ja asuvad suurtesse firmadesse tööle. Tihti on nii, et disainer ei tahagi oma nimelist brändi, vaid talle meeldib töötada varjatult n-ö tagatubades mõne suurema brändu heaks. Seetõttu on oluline teada, et ühe kollektsiooni, idee või brändi taga on mitme inimese koostöö, mida tuleb väärtustada.


description: Pimedate Ööde filmifestival on peagi algamas ning ühes sellega jõuab tänasest kinodesse ka põnevate moedokumentaalide eriprogramm Moekino. Järgneva kolme nädala jooksul saab näha seitset kaasahaaravat moefilmi ning lisaks Tallinnale on Moekino programmist võimalik osa saada ka Tartus.

title: Vaata: mida põnevat pakub PÖFFi Moekino sel aastal?

maintext:
11.-27. novembrini toimuv Pimedate Ööde filmifestival toob tänasest kinoekraanidele Moekino eriprogrammi kuuluvad moefilmid. Seekordne kava sisaldab nii glamuurset moemaailma, selle säravaid ja legendaarseid tegijaid ning põnevaid telgitaguseid kui ka Lõuna-Ameerika missihullust ja LGBT temaatikat.
Moekino avafilmiks on dokumentaal «Ketsifännid», mis linastub juba täna kell 20.15 kinos Kosmos IMAX ning mille juhatab sisse Rainer «Metsakutsu» Olbri. See on film andunud ketsifanaatikutest, nende uskumatutest kollektsioonidest ning tänavakultuurist pärineva trendi teekonnast moelavadele ja popkultuuri.
Laupäeval, 12. novembril linastub Moekino raames dokumentaalfilm legendaarsest moefotograafist Peter Lindberghist, mis kannab nime «Läbi silma: Peter Lindbergh». Sellele järgneb aga juveelide silmipimestav sära, sest laupäeva õhtul jõuab ekraanile Tiffany & Co. brändist jutustav film «Hull Tiffany järele», mille juhatab sisse New Vintage by Kriss ehtebrändi looja Kriss Eglite.
Pühapäev toob aga kinolinale nii LGBT temaatika kui ka mehe, keda peetakse supermodellide ajastu loojaks. Lena Dunhami produtseeritud film «Ülikonnas» viib vaataja soovahetusoperatsiooni läbinud meestele ja naistele suunatud rätsepasalongi ning jutustab kaasahaarava loo seda kogukonda kimbutavatest probleemidest. Dokumentaalfilm «Casablancas: mees kes armastas naisi» teeb aga tagasihüppe eelnenud moekümnenditesse ning räägib Elite Model Managementi loomisest, selle võrratu karakteriga asutajast ja imekaunitest supermodellidest. Casablancase filmi pühapäevase seansi juhatab sisse Beatrice.
Uus nädal lisab kavasse aga dokumentaalfilmi «Franca: kaos ja looming», mis jutustab Itaalia Vogue'i legendaarsest peatoimetajast Franca Sozzanist ning tema ääretult põnevast elust ja glamuursest tööst. Lisaks on eesoleval nädalal võimalik külastada eelnevalt loetletud filmide kordusseansse.
Moekino viimane nädal toob aga ekraanile võimsa, mõtlemapaneva ning hoopis teistsugust kultuuriruumi avava dokfilmi «Olla miss». Missihullusest vaevatud Venezuelas on misside nn tootmisest saanud terve äri ning see on toonud sealsesse ühiskonda palju uskumatuid paradokse, rikutud elusid ja ebarealistlike iluideaalidega noori tüdrukuid. Filmi juhatab 21. novembril sisse selle produtsent Aaron Woolf, kes räägib kinokülastajale nii filmi tegemisest kui ka Lõuna-Ameerika kultuuriruumi iseärasustest.


description: Lincolnshire’i vägistamiskriisikeskus Inglismaal on tulnud välja geniaalse viisiga, kuidas võidelda seksuaalse ahistamise ja vägivalla vastu.

title: Britid võitlevad geniaalsel moel seksuaalse ahistamise vastu

maintext:
Üks kasutaja postitas Twitterisse postri, mida ta märkas pubi tualetis. Plakatil seisab: «Tere, mina olen Angela. Oled sa praegu kohtingul, mis ei paista hästi minevat? On su Tinderi-kohtingule tulnud mees, kes ei ole päris see, kes ta profiilil paistis? Kas sulle tundub, et sul pole turvaline? On sul tunne, et see kõik on pisut kahtlane? Kui sa lähed baarileti äärde ja küsid Angelat, siis baaritöötajad teavad, et sa vajad abi situatsioonist pääsemiseks ning kutsuvad sulle takso või aitavad sind diskreetselt mõnel muul moel, ilma suurt kära tekitamata.»
Iga naine, kes on kunagi olnud kohtingul, mis on hakanud käest minema, teab, kui oluline on see, et olukorras diskreetselt pääseda, seetõttu on tegemist äärmiselt geniaalse sotsiaalkampaaniaga. «Ask For Angela» plakatid on osa laiemast kampaaniast, mis kannab nime #NoMore (tlk ei enam). Eesmärgiks on ohvreid jõustada ning vähendada lokkavat seksuaalset ahistamist ja vägivalda.


description: Eesti osaleb 5.-8. novembrini Hiinas Kunmingis toimuval Hiina 14. rahvusvahelisel põllumajandus-kaubandusmessil, kus nelja päeva jooksul esitletakse messi külalistele ja piirkonna ostujuhtidele Eestis toodetud toitu.

title: Hiina messil tutvustatakse Eesti toitu

maintext:
«Messil osalemine on meie jaoks eelkõige hea võimalus Eesti riigi ja meie toidu tutvustamiseks,» ütles Eesti toidu programmi projektijuht Kadi Raudsepp. «Lisaks üldistele Eestit tutvustavatele materjalidele pakume stendil ka nende ettevõtete tooteid, kes on näidanud üles huvi Hiina turule eksportimiseks ja juba selles suunas ka tööd tegemas.»
Eesti stendil pakutakse Eesti toidu- ja joogitooteid, ühtlasi on jagamiseks hiinakeelsed trükised. «Tutvustame Eestit kui puhta looduse ja elukeskkonnaga riiki, kus toodetakse kvaliteetset toitu. Selleks oleme võtnud kaasa mitmekesise valiku meie metsaandidest valmistatud tooteid, aga ka jooke ja maiustusi,» lisas Kadi Raudsepp.
Eestit esindavad stendil Maaeluministeeriumi kaubanduse ja põllumajandussaadusi töötleva tööstuse osakonna peaspetsialist Mariann Roos ning Shanghai ülikoolis õppivad Eesti tudengid Karin-Merilin Ervin ja Carmen Merylin Erala.
Kumningis toimuvat Hiina 14. rahvusvahelist põllumajandus-kaubandusmessi organiseerib Hiina Rahvavabariigi põllumajandusministeerium. Messil on kokku ligi 15 erinevat messipaviljoni, nende hulgas eraldi näiteks põllumajandustehnikale ja elusloomadele ning rahvusvaheline näituste paviljon, kus asub teiste riikide seas ka Eesti stend. 2015. aastal külastas messi 200 000 inimest, sh 30 000 sisseostjat näiteks Ameerika Ühendriikidest, Indiast, Türgist, Austraaliast, Indoneesiast ja Hiinast.
Eesti stendi messil külastab ka samal ajal Kumningis toimuval Hiina ning Kesk- ja Ida-Euroopa riikide põllumajanduskaubanduse ja majanduskoostöö foorumil osalev maaeluminister Urmas Kruuse, kellel on visiidi raames kavas kohtumine Hiina põllumajandusminister Han Changfuga.
Eesti väljapanekut Hiina 14. rahvusvahelise põllumajandus-kaubandusmessi raames korraldatakse osana müügiedenduskavast «Eesti toit 2015–2020».


description: Ükskõik millist ajakirja lapates ei silma eriti palju pluss-suuruses modelle, pigem vastupidi. See on muidugi suur viga, sest ühiskonnas ei ole naised ainult modellimõõtu.

title: Pluss-suuruses modellid jäljendasid kõrgmoe reklaampilte

maintext:
Kehapositiivsus on sõna, mida oled ilmselt viimasel ajal iiveldamiseni kuulnud. Samas on ikka hea vahel meelde tuletada, et meie kõigi kehade juures on asju, mille pärast ei peaks meist mitte keegi põdema.
Millised näevad pluss-suuruses riided tegelikult kurvikate naiste seljas välja?
Eile vahendasime pluss-suuruses naiste pahameelt selle üle, et rõivad, mis on neile mõeldud, maksavad poes palju suuremat hinda kui tavasuuruses rõivad. See on aga vaid mündi üks pool – sageli on aga suurematel naistel poest üldse raske sobivaid riideid leida.
Galerii: Project Runway osaleja Ashley Nell Tipton lõi kollektsiooni pluss-suuruses naistele
Tõsielusaate Project Runway 14. hooajas lõi laineid noor disainer Ashley Nell Tipton, kes võttis ette väga julge sammu ja tegi riideid vaid kogukatele naistele. Seni on saates riideid kujundatud vaid ülisaledatele modellidele.
Kümme asja, mida pluss-suuruses naised ei saa teha
Naised, kel väike (või suurem) kõhuke, ei tohiks käia rannas. Paksud naised ei tohi kanda liibuvaid rõivaid. Kui sul on kehal rohkem pekki, peaksid sa üldse tõmbama selga lohvakad riided, end üleni ära katma ning suvel inimeste silma alt eemale hoidma.
Pluss-suuruses modell tõestas, et tselluliiti ei pea häbenema
Modellitööga kaasnevad mitmed boonused, aga ka palju kriitikat. Modellidele heidetakse tihtilugu ette, et nende kehad ei näe realistlikud välja, sest modellid kipuvad olema liialt peenikesed. Samas ei olda rahul ka pluss-suuruses modellidega, sest nemad annavad naistele väidetavalt halba eeskuju.
Facebook keelas pluss-suuruses modelli pildi avaldamise
Eelmisel nädalal keelas Facebook Austraalia feministide grupi reklaami avaldamise, kuna seal kasutati pluss-suuruses modelli Tess Holliday bikiinipilti.
Kuulus modell näitab, kui lihtne on tegelikult sotsiaalmeedias teeselda
Paljud valdavalt noored naised tahaksid, et neil oleks modellidele omane lai reitevahe, mis tähendab seda, et reied ei puutuks kokku. Tuntud modell Iskra Lawrence näitas hiljuti sotsiaalmeedias, kui lihtne on tegelikult teeselda, et sul on kadestamisväärne reitevahe.


authors:
Dagmar Lamp
Postimehe Naisteportaali Juhataja
Vida Press

description: Tartu Ülikooli Hambaarstiteaduse Instituudi suu- ja hambahaiguste lektor Riina Runnel (PhD) leiab hambaarstina, et kui loodus annab hamba, siis on õige aeg seda ka kasutama hakata.

title: Hambaarst tuubitoidust: see võib takistada hammaste suhulõikumist

maintext:
Tilaga topsist toidu andmine ja kaasa võtmine on mugav, kuid nii, nagu liiga pikaaegne (pärast teist-kolmandat eluaastat) imemisluti kasutamine, võib ka hammaste vahel olev tuubiots takistada hammaste normaalset suhulõikumist. Lapsel areneb ülemine kaarjas hambarida, mis vastashammastega kokku ei ulatu. Kui laps sellisest harjumusest varakult võõrutada ja õpetada ta lusikaga sööma, paraneb selline olukord enamasti ise. Kahtluse korral küsige nõu hambaarstilt.
Vedelat toitu süües töötavad küll lapse põselihased, kuid üldiseks edukaks arenemiseks on vaja ka mälumislihaseid. Närimist vajav tahke toit hoiabki need töös. Pealegi puhastub hammas kõvemat toitu närides paremini – proovige süüa küpsist või banaani ja seejärel õuna ning näete selget erinevust.
Kuigi on olemas närimisrõngaid, mis leevendavad beebil hamba lõikumisest tulenevat igemete kihelust ja ebamugavustunnet, siis sama tulemuse saab, kui anda lapsele sobiva suurusega kurgi, porgandi või õunatükk. See on hea võimalus tutvustada lapsele tervislikku toitu ja samal ajal harjutada tema käemotoorikat, mida hiljem hammaste puhastamisel vaja läheb. Toidupala alla neelamine ei ole kaasa sündinud oskus, vaid neelulihaseid tuleb samuti harjutada ja treenida järk-järgult üha suuremate toidupaladega. Ohutuse mõttes ei tohiks väikelast tahke toiduga omapäi jätta.


description: Vahel võib olla raske aru saada, kas sind ümbritsevad inimesed on siirad või ainult teesklevad, et on head inimesed.

title: Kaheksa märki, kuidas eristada võltse inimesi headest inimestest